Gürcüstanda siaysi böhran: 10 səfir istefa verdi » GundemXeber İnformasiya Portalı\nGundemxeber.az » Dünya » Gürcüstanda siaysi böhran: 10 səfir istefa verdi\nGürcüstanda siaysi böhran: 10 səfir istefa verdi\nTarix: 5-11-2014, 17:07 Bölmə :Dünya Baxış: 0\nGürcüstanın xarici işlər naziri Maya Pancikidzenin istefasının ardınca ölkənin xaricdəki 10 səfiri, habelə onların müavinləri istefa verib.\nVirtualaz.org xəbər verir ki, bu barədə gürcü mənbələri məlumat yayıb.\nXəbər verildiyi kimi Gürcüstanda siyasi böhran baş nazir İrakli Qaribaşvilinin müdafiə naziri, Gürcüstanın Avroatlantika məkanına inteqrasiyasının tərəfdarı olan İrakli Alasaniyanı vəzifəsindən kənarlaşdırmasından sonra başlayıb. Alasaniyanın istefası Gürcüstan ordusunda əsgərlərin kütləvi zəhərlənməsi ilə bağlı nazirliyin yüksək vəzifəli rəsmisinə qarşı başladılan cinayət işi ilə əlaqələndirilib.\nNoyabrın 4-də Gürcüstanda müdafiə naziri postundan uzaqlaşdırılan Irakli Alasania ötən gecə açıqlama verib. O, ölkədə siyasi böhran yarandığını deyib və onun dərinləşməsini önləməyin vacibliyini vurğulayıb.AzadlıqRadiosunun gürcü xidmətinin məlumatına görə, Alasania noyabrın 4-də Rustavi 2 televiziyasına danışıb. Müdafiə Nazirliyinə qarşı son «kampaniya» ilə ölkənin xarici siyasət kursu arasında əlaqə olduğunu vurğulayıb.«Müdafiə Nazirliyinə qarşı son kütləvi hücum onun ölkənin Avro-Atlantik planlarını həyata keçirən əsas qüvvəyə qarşı kampaniya olduğunu deməyə əsas verir».\nKeçmiş müdafiə naziri Azad Demokratlar partiyasının Gürcü Arzusu hakim koalisiyasını tərk edəcəyi barədə heç nə deməyib.Azad Demokratlar koalisiyadan çıxsa, Gürcü Arzusu parlamentdə çoxluğu itirə bilər.\nAlasaniyanın vəzifəsindən uzaqlaşdırılmasının ardınca Gürcüstanın Qərbmeylli siyasi kursunun tərəfdarı olan xarici işlər naziri Pancikidze istefa verib. O, hakim Gürcü Arzusu koalisiyasından, eləcə də Demokratik Gürcüstan partiyasından çıxdığını bildirib. Pancikidzenin 4 deputatı – Davit Zalkaliani, Tamar Beruçaşvili, Davit Jalagania, və Vladimer Gurgenidze də istefa verib.\nDemokratik Gürcüstan partiyasını keçmiş baş nazir Bidzina Ivanisşviliyaradıb, hazırda bu partiyaya baş nazir Irakli Garibashvili sədrlik edir. Avropa və Avro-Atlantik İnteqrasiya üzrə Dövlət Naziri Aleksi Petriaşvili də noyabrın 4-də Alasania işdən çıxarılandan sonra istefa verib. Siyasi analitiklərə görə Gürcüstanda Bdzina İvanişvilinin adamı olan baş prokurorun və baş nazirin qərbmeylli nazirlərə təzyiqlərinin arxasında Rusiya dayana bilər. Baş verənlər ölkədə ciddi siyasi böhrana səbəb olub və Qərbdə narahatlıqla izlənilir.\nGürcüstanda hərbi çevriliş həyəcanı ...\nGürcüstanın yeni energetika naziri bəlli oldu ...\nƏfqan Muxtarıya görə Gürcüstan DİN-də İSTEFA ...


Square Enix, Kingdom Hearts 3-dəki 8 Disney dünyasının hamısını təsdiqləyir - Oyun\nSquare Enix, Kingdom Hearts 3-dəki 8 Disney dünyasının hamısını təsdiqləyir\nSquare Enix, 8 Disney dünyasının oyunçularının Kingdom Hearts 3-də Sora, Donald və Goofy ilə birlikdə çalışacaqlarını təsdiqlədi.\nSquare Enix bu yaxınlarda Twitter-dəki 8 Disney dünyasını təsdiqlədi Kingdom Hearts 3 . Bəzi azarkeşlər məyus olsalar da, 'sürpriz' dünyalar yoxdur və hələ də Treasure Planet yoxdur, ümumilikdə - yeni və qayıdan istiqamətlərin yaxşı bir qarışığıdır.\nTəsdiqlənmiş Disney dünyaları:\nSan Fransokyo (Böyük Qəhrəman 6)\nOyuncaq qutusu (Oyuncaq hekayəsi)\nCorona Krallığı (dolaşıq)\nKarib dənizi (Karib dənizinin quldurları)\n- KRADLIQ ÜRƏKLƏRİ (@KINGDOMHEARTS) 18 yanvar 2019\nBu Disney dünyaları ilə yanaşı Square Enix-in qoşquları və ekran görüntüləri oyunçuların da təşəbbüs göstərəcəklərini göstərdi Twilight Town və Keyblade Qəbiristanlığı. Beləliklə, ümumilikdə işlər yaxşı görünür. Bəli, Treasure Planet yoxdur və hələ də gözləmək üçün Böyük Siçan Dedektivinə sahib deyiləm, amma - parlaq tərəfdə - azarkeşlər Toy Story daxil etmədiyinə görə Square Enix-ə ölüm təhdidlərini göndərməyi dayandıra bilər və Ariel təpikləndi cilovlamaq və indi yalnız bir çağırışdır.\nKingdom Hearts 3 PlayStation 4 və Xbox One üçün 29 yanvar tarixində satışa təqdim olunur. Biz olduğumuz Disney dünyalarından danışarkən ən həyəcanlı bu dəfə böyük bir sürprizdir, serialın ən nifrət etdiyi dünya isə müxtəlifliyin qurbanıdır.\nDigər Kingdom Hearts 3 xəbərlərində Square Enix-in yeni ‘foto rejimi’ pərəstişkarlarının həyəcanlanmalı olduqları sürpriz bir xüsusiyyətdir və Soranın səs aktyoru daha da sərgüzəştlər istədiyini söylədi . Oyunun ən yeni treylerində ‘hirs forması’ da göstərilir və Tetsuya Nomura da bunu təsdiqlədi epiloq və gizli sonluq mövcud olacaq başlamaq günündən sonra erkən spoiler qarşısını almaq .


Oxu.az - Novxanı bağlarında əl qumbarası və top mərmisi tapıldı - FOTO\nNovxanı bağlarında əl qumbarası və top mərmisi tapıldı - FOTO\nNovxanı bağlarında əl qumbarası və top mərmisi tapılıb.\nANAMA-dan Oxu.Az-a verilən məlumata görə, 2019-cu il 10 Noyabr tarixində saat 14:38-də Fövqəladə Hallar Nazirliyinin Böhran Vəziyyətlərində İdarəetmə mərkəzindən və saat 14:49-da Daxili İşlər Nazirliyinin ″102″ Xidməti-Zəng mərkəzi sistemindən Agentliyə Sumqayıt şəhəri, Novxanı bağları ərazisində qazıntı işləri aparılarkən əl qumbarasının və mərminin tapılması barədə məlumatlar daxil olub.\nMəlumatlara əsasən, Agentliyin xüsusi mobil çevik əməliyyat qrupu, Daxili İşlər Nazirliyinin Sumqayıt şəhər Polis İdarəsinin, Fövqəladə Hallar Nazirliyinin Xüsusi Riskli Xilasetmə Xidmətinin və Səhiyyə Nazirliyinin Təcili və Təxirəsalınmaz Tibbi Yardım Stansiyasının əməkdaşları dərhal həmin əraziyə göndərilib.\nAgentliyin mütəxəssisləri, Sumqayıt şəhər Polis İdarəsinin və Xüsusi Riskli Xilasetmə Xidmətinin əməkdaşları tərəfindən birlikdə yuxarıda adı qeyd olunmuş ərazidə bir ev və həyətyanı sahəyə baxış keçirilib.\nTəhlükəsizliyi təmin etmək məqsədilə ərazi polis tərəfindən mühasirəyə alınıb. Agentliyin mütəxəssisləri tərəfindən aparılan təcili təxirəsalınmaz əməliyyat-axtarış tədbirləri nəticəsində bir ədəd DM-41 əl qumbarası və bir ədəd 30 mm-lik zenit top mərmisi (OFZ) aşkar olunub, zərərsizləşdirilməsi üçün götürülərək Agentliyin mərkəzi məhvetmə ərazisinə daşınıb.


Hər il bir inkassator maşınına hücum edən dəstə saxlanıldı - ÜZVLƏRİ AZƏRBAYCANLILARDIR - Hürriyyət\nHər il bir inkassator maşınına hücum edən dəstə saxlanıldı – ÜZVLƏRİ AZƏRBAYCANLILARDIR\n14:44 - 01 İyul, 2019\nDünən gecə saatlarında naməlum şəxslərin binanın birinci mərtəbəsində yerləşən pəncərənin dəmir barmaqlıqlarını sökərək içəri girməsi və iki sistem blokunun ələ keçirilməsi ilə bağlı polis idarəsinə məlumat daxil olub.\nUkrayna mətbuatının yazdığına görə, hazırda hadisə yerinə əməliyyat istintaq qrupu göndərilib, fakt araşdırılır.\nXarkov Apellyasiya Məhkəməsinin mətbuat xidmətinin rəhbəri Yevgeniya Bondarenkonun sözlərinə görə, kabinetdən sistem blokundan əlavə həmçinin fleş-kart və qidalanma bloku da yoxa çıxıb. İtmiş sistem bloklarında rəsmi sənədlər saxlanılıb. Zərərin məbləği hələlik müəyyən edilməyib.\nBaş vermiş insidentin məhkəmənin işinə təsir göstərməyəcəyi və məhkəmə proseslərin təxirə salınmayacağı bildirilib.\nBu ilin aprelində inkassator maşınına basqında ittiham olunan 10 nəfər hüquq-mühafizə orqanlarının əməkdaşları tərəfindən saxlanılıb. Məlum olub ki, 2013-cü ildən etibarən dəstə üzvləri quldurluqla məşğul olublar. Hər il bir inkassatora hücum edilib. Cinayətkar dəstə bu cür “ov”lardan kifayət qədər qənimət əldə edib. 15 milyon qrivna ələ keçirən banda üzvləri özlərinə bahalı maşınlar alıblar, xarici ölkələrə səyahətə yollanıblar, bir sözlə kefə baxıblar. Banda üzvlərinə məxsus qarajlarda çoxlu sayda silah-sursat, tapança, qumbaraatan, partlayıcı maddələr aşkar edilərək götürülüb.\nDaha öncə bildirildiyinə görə, Dnepr vilayətində zərgərlik mağazasının qarət olunmasında şübhəli bilinən Xarkov vilayətində saxlanılmış Azərbaycan vətəndaşlarından ibarət dəstənin arxasınca əməlli başlı kriminal iz uzanır.\nDəstə üzvlərinin təkcə oğurluqda deyil, həmçinin Xarkovda baş vermiş digər iki ağır cinayətdə də əli olduğu istisna edilmir.\nBelə ki, ötən ilin iyulunda 71 yaşlı fermerin mənzilinə basqın edən silahlı şəxslər həm onu, həm də 68 yaşlı arvadını döyərək pulların yerini deməyə məcbur ediblər. Basqınçılar mənzildən qızıl-zinət əşyaları ilə yanaşı, 45 min dollar “aparıblar”.\nİlkin araşdırmalar zamanı sözügedən cinayətdə də Azərbaycan vətəndaşlarının əli olduğu aşkarlanıb./virtualaz.org/\nƏvvəlki məqaləÇaya düşən azyaşlının meyiti tapıldı – Gəncədə FACİƏ\nNövbəti məqalədəYENİ ÇERNOBILA HAZIRLAŞIN: Ermənistan “Metsamor”da uranı zənginləşdirir


21:26 13 Mart 2018\nFemida.az xəbər verir ki, Ailem.az-ın məlumatına görə, Amerikada aparılan bir araşdırma zamanı məlum olub ki, sarıkök insan beynindəki pis xatirələri silir. Siçanlara müəyyən bir səs eşitdirərək onları qorxudurlar. Siçanların qorxduqda donub qaldıqları müşahidə edilib. Bir neçə saat sonra sonra yemək verib, ardından yenə eyni səsə məruz qoyduqları siçanların yenidən qorxaraq və donub qaldıqları müşahidə edilib. Sarıköklü qidalar verilən siçanlar isə eyni səsə təkrar məruz qaldıqda qorxmayıblar. Bu araşdırmadan yola çıxaraq, elm adamları sarıkökün qorxunun səbəb olduğu pis xatirələri sildiyini iddia edir.\nAçar sözlər: #Faydalı_məlumatlar


Siyasiləşmiş “media ekspertləri”: onlar kimin maraqlarına xidmət edirlər? - Editor.az\n00:13 | 22 İyul, 2019\nToxunmaq istədiyim məqam müsahibədə medianın mövcud durumu ilə bağlı deyilənlərdir. Arif Əliyev və təriflədiyi komanda üzvləri mütəmadi olaraq KİVDF-nin və Mətbuat Şurasının fəaliyyətini gündəmə gətirirlər, onları tənqid edirlər, bu tənqidlərini də “hakimiyyətin media siyasətinin icraçılarının yarıtmaz əməlləri ilə” əlaqələndirirlər. Qeyd edirlər ki, əgər KİVDF ona ayrılan maliyyəni düzgün sərf etsəydi, Azərbaycan mediası “bu gündə olmazdı”, “beynəlxalq aləmə çıxa bilərdi”, “ölkə daxilində ictimai rəyə sahiblənə bilərdi” və sair. Bu iradlara dəfələrlə cavab verilib, həm də tutarlı cavablar. İnternetdə axtarış verib tanış olmaq mümkündür. Mənim deyəcəklərim bir az fərqlidir. Əvvəla, Azərbaycan mediası ölkə daxilində ictimai rəyə sahiblənib, özü də çox peşəkar səviyyədə. 2015-ci ilin Bakı I Avropa Oyunları zamanı, 2016-cı ilin aprel döyüşləri zamanı, 2018-ci ilin prezident seçkiləri hədəf alan “söyüş kampaniyası” zamanı Azərbaycan mediasının sərgilədiyi mövqe, ictimai rəyin sabit tutulması yönündə apardığı mübarizə yaddaşlardadır. Hücum elə başlamışdı ki, Arif Əliyev və onun təriflədiklərinin ümidinə qalsaydı, indi çox şey fərqli olardı. Bəlkə Arif Əliyev, Qulu Məhərrəmli, Elçin Şıxlı, Mehman Əliyev cavab verdi “söyüşçülərə”? Bircə yazıları, iradları, cavabları, barışdırıcılıq təşəbbüsləri oldumu? Varsa belə cavabları, heç olmasa bircə nüsxəsini göstərsinlər, biz də bilək. Axı həmin söyüşçülər ölkə Prezidentini, onun seçkisini, I Vitse Prezidenti, Azərbaycan dövlətini, xalqını… hədəf almışdılar. Niyə qalxıb bircə kəlmə demədiniz, səsinizi çıxarmadınız? Budurmu Prezidentə dəstək, təqdir? Yaxın bildiklərinizə danışmışdınız, onlar da sağa-sola dağıdırdılar: demişdiniz ki, biz niyə cavab veririk, qoy özləri cavab versinlər! Çox dəqiq ifadədir, xarakterinizi tam açır, Siz həmişə belə düşünmüsünüz: dövlət pul, qrant versin, vətəni müdafiə edək; əks tərəf pul, qrant versin, vətəni söyək. Belə prinsip olmaz. Belə düşündüyünüz üçün də etimad qazanmamısınız. Sizlər, 1992-cı ildən 2008-ci ilə qədər Azərbaycan mediasının üst qatında olmusunuz, medianı idarə etmisiniz. Əgər etimad qazana bilsəydiniz, media layihələri Sizin vasitənizlə icra olunardı. Media üzrə ən böyük layihələr, məhz sizlərin gedişindən sonra icra edilib. Deməli, sizlərə yox, sizlərdən sonrakılara etimad göstərilib.


Gece Bakıda Mülki-Müdafie qoşunlarının cive heyecanı - Azadliq Xeber\nGece Bakıda Mülki-Müdafie qoşunlarının cive heyecanı\nGecə Bakıda Mülki-Müdafiə qoşunlarının civə həyəcanı\n04:52 xeber – Gecə Bakının Yasamal rayonundakı yaşayış evlərindən birində civə həyəcanı yaşanıb. Azadlıq.az xəbər verir ki, anspress-in FHN-nin saytına istinadən verdiyi xəbərə görə, bu barədə Fövqəladə Hallar Nazirliyinin “112” qaynar telefon xəttinə məlumat daxil olub. Məlumata əsasən, Bakı şəhəri, Yasamal rayonununda mənzildə termometr sınıb və nəticədə daxilindəki civə ətrafa dağılıb. Maye halında olan kimyəvi element nazirliyin Mülki-Müdafiə Qoşunlarının mütəxəssisləri tərəfindən müvafiq qaydada yığılıb və çirklənmiş ərazi demerkurizasiya edilib. Əməliyyat saat 02:30-da başa çatıb.


Tural Abbaslı: Ermənistan Qərb ilə Rusiya ARASINDA: “Yeni reallıqlar fonunda köhnə tələbləri irəli sürmək məntiqsizlikdir” | DEFAKTO.AZ Tural Abbaslı: Ermənistan Qərb ilə Rusiya ARASINDA: “Yeni reallıqlar fonunda köhnə tələbləri irəli sürmək məntiqsizlikdir” – DEFAKTO.AZ\nHome Partiya Xəbərləri Tural Abbaslı: Ermənistan Qərb ilə Rusiya ARASINDA: “Yeni reallıqlar fonunda köhnə tələbləri irəli sürmək məntiqsizlikdir”\nTural Abbaslı: Ermənistan Qərb ilə Rusiya ARASINDA: “Yeni reallıqlar fonunda köhnə tələbləri irəli sürmək məntiqsizlikdir”\nBy Defakto.azApr 27, 2022, 14:31 axşam\n“Son günlər Ermənistan Qarabağ məsələsində destruktiv mövqe nümayiş etdirir. Ermənistan hələ məğlub olduğunu, reallıqların dəyişdiyini tam qəbul etmək istəmir, yeni reallıqda isə köhnə tələbləri irəli sürmək məntiqsizlikdir və heç bir müsbət nəticəyə gətirib çıxartmayacaq”.\nDefakto.az editor.az saytına istinadən xəbər verir ki bu sözləri açıqlamasında Ağ Partiya sədri Tural Abbaslı deyib.\nPartiya sədri bildirib ki, istər Ermənistan iqtidarı, istərsə də cəmiyyəti Qərblə Rusiya arasında qalıb:\n”Onlar nə edəcəklərini bilmirlər, başlarını itiriblər. Paşinyan isə o qədər də axmaq deyil, reallıqların fərqindədir. Sadəcə olaraq onun ritorikasında tez-tez dəyişiklərin olması ona olan təzyiqlərdən aslıdır. Bu təzyiqlər isə gah birbaşa Rusiya tərəfindən, gah da dolasıyla Qərbdən gəlir. Bunun nəticəsində isə Paşinyanın proseslərə olan münasibəti formalaşır. Bəzən o, reallıqları əks etdirən normal çıxışlar edir, bəzən isə sırf Rusiyanın mövqeyini əks etdirən bəyanatlar verir. Brüssel görüşündən sonra Paşinyanın Moskva səfəri və ardınca tələblərinin dəyişməsi anlaşılandır. Məlumdur ki, Rusiya bu məsələnin həllində maraqlı deyil. Rusiyanın Azərbaycana təsir imkanları çox azdır. Ona görə də İrəvana təzyiq edir ki, proseslər yekun sülh razılaşmasına gəlib çatmasın”.\nTural Abbaslı Ermənistanda müxalifətin etirazlarına ictimaiyyət tərəfindən ciddi dəstək gələcəyini düşünmür:\n“Qarabağ müharibəsini uduzmuş və müxalifətin dili ilə desək “Qarabağı təhvil verməyə hazırlaşa” Paşinyan müharibədəki məğlubiyyətindən sonra da bu müxalifətə qalib gəlib. Əslində erməni xalqı məğlub Paşinyana səs verirsə, demək müxalifətin o qədər də böyük şansı yoxdur, heç bir uğur əldə etməyəcəklər. N.Paşinyan müxtəlif dövrlərdə həm Rusiyanın, həm də Avropanın mövqelərindən çıxış edir. Ona görə də Rusiyanın Paşinyanın hakimiyyətdə qalmasını dəstəkləməsi onun mövqeyindən aslıdır. Rusiya üçün Ermənistanda hakimiyyətdə hansı qüvvənin olmasından çox, sözünə əməl edəcək birinin olması daha vacibdir. Paşinyan da Rusiya reallıqlarını yaxşı bildiyi üçün Qərb meyilli olsa belə hadisələrin gedişatında rəsmi Kremlin də maraqlarına cavab verməyə çalışır. Hesab etmirəm ki, Putin Paşinyanı devirib yerinə kimisə gətirməyə çalışır. Bu proseslər fonunda Azərbaycan Ermənistandakı prosesləri ciddi izləməli və mümkün təhlükələri nəzərə alaraq hərəkət etməlidir. Əgər Ermənistanda xaotik vəziyyət yaranarsa, revanşistlər hakimiyyətə gələrsə və ya Azərbaycana qarşı aqressiv münasibətdə olan siyasi hakimiyyət formalaşarsa, Azərbaycan öz Ordusunun gücü ilə öz təhlükəsizliyini təmin etməlidir. Belə olarsa yalnız Qarabağda deyil, həm də Azərbaycan-Ermənistan sərhədlərində bəlli hərbi əməliyyatlara hazır olmalıyıq. Azərbaycan Rusiya-Ukrayna müharibəsi fonunda Moskvaya qarşı dünyanın gərginləşən münasibətini nəzərə alaraq addımlar atmalıdır. Oynanılan oyunlar artıq Ermənistanı aşıb, ona görə də biz hər mərhələdə dünyadakı siyasi prosesləri mütləq nəzərə almalıyıq”.\nTAGAğ Partiya azərbaycan defakto.az Tural Abbaslı\nPrevious PostAğciyər Xəstəlikləri İnstitutunun direktoru işdən çıxarıldı Next PostMilli Məclisin növbəti plenar iclasının vaxtı məlum olub


“Onların hər birini öldürəcəklər” -\nÇeçenistan rəhbəri Ramzan Kadırov Rusiyaya qarşı işləyən xarici xüsusi xidmət orqanlarının Avstriyada bir çeçen bloqqerin öldürülməsində iştirak etdiyini düşünür.\nTeleqraf.com xəbər verir ki, çeçenlərin lideri sui-qəsdin arxasında onun adının hallandırıldığını bildirib.\nKadırov onun qətldə iştirak etməsi haqda yayılan məlumatlar haqda bunları deyib:\n“Həm “Vyanalı Anzor”, həm də yalançı vətənpərvərlik ideyası ilə pul qazanan digər bloqqerlər Rusiyaya, xüsusən də mənə qarşı çalışan xarici xüsusi xidmət orqanlarının qurbanı oldular və olacaqlar. Bilirlər ki, Rusiyanın Qafqaz sərhədləri mənim və sadiq komandam tərəfindən qorunur, onlar bunu bəyənmirlər”.\nKadırov bu üsulların Osmanlı İmperiyasını məhv etmək üçün də istifadə edildiyini söyləyib. Bundan indi də Rusiyanı parçalamaq üçün istifadə etdiklərini dolayı yolla etiraf edib.\nÇeçenistan rəhbəri qeyd edib ki, hər ağıllı insan xüsusi xidmət orqanlarının layihələrində iştirak etməyə razılıq verməzdən əvvəl nə vaxtsa ondan yaxa qurtaracaqlarını, “Kadırov və komandasını günahlandıracaqlarını” düşünməlidir.\nAvstriyaya sığınmış bir Rusiya vətəndaşı Gerasdorf şəhərində öldürülüb. Həmin şəxsi öldürməkdə şübhəli bilinən Rusiya vətəndaşı saxlanılıb. Avstriya mediası qatil və qurbanın Çeçenistan gəlməsi haqda məlumat yayıb. İstintaq qətlin xüsusi sifarişli olduğu ehtimalını irəli sürüb. Məlumata görə, öldürülən şəxs YouTube-də “Anzor” adı ilə fəaliyyət göstərən 43 yaşlı Çeçenistan vətəndaşıdır. O, 2005-ci ildə Avstriyaya gəlib.


Bu gün niyyət gecəsidir – Səhifə 181642 – Yenicag.Az\nAna Səhifə Cəmiyyət Bu gün niyyət gecəsidir\nBu gün niyyət gecəsidir\nYeni Çağ Media Qrupu – May 16, 2018 - 21:00\nBu gecə müqəddəs Ramazan ayının ilk gecəsi – niyyət gecəsidir. Gecənin əvvəlindən sübh azanına qədər istənilən vaxt qəlbdə niyyət etməklə hər bir müsəlman Ramazan ayına başlamış olur. Niyyəti həm hər ayrıca gün üçün, həm də bütün ay üçün etmək olar. Niyyət belə edilir (bütün Ramazan ayı üçün): “Bir ay Ramazan ayının orucunu tuturam, vacib qürbətən iləllah”. Belə deyilsə, artıq digər gecələr niyyət edilməsinə lüzum yoxdur.\nHər gün üçün niyyət isə belə edilir: “Sabah üçün Ramazan orucu tuturam, vacib qürbətən iləllah”. Belə niyyət edilirsə, o zaman niyyət hər axşam olmalıdır.\nQafqaz Müsəlmanları İdarəsinin verdiyi fətvaya əsasən bu il Ramazan ayı Azərbaycanda miladi təqvimlə iyunun 17-də başlayır.\nRamazan ayı müsəlman təqviminin doqquzuncusudur. Bu ay ərzində müsəlmanlar vacib buyurulmuş oruc tuturlar.\nSabah İmsak vaxtı 03.41; Sübh azanı 03.46; Şam namazı 20.07.\nRamazan ayı, oruc, dua, namaz, niyyət axşamı,\nHansı insanların duası Allah tərəfindən qəbul olunmur? - XƏBƏRDARLIQ\nŞəhidimizin cənazəsi belə qarşılandı - VİDEO\nÖlüm faktına görə həkimlərə verilən CƏZA


Vilyam Hacıyev mənzil növbəsində olmayanlara qanunsuz mənzillər verib\nVilyam Hacıyev mənzil növbəsində olmayanlara qanunsuz mənzillər verib - ednews.net\n17.06.2022 15:35 Cəmiyyət A- A A+\nBu gün Bakı Ağır Cinayətlər Məhkəməsində İmişli rayon İcra Hakimiyyətinin sabiq başçısı Vilyam Hacıyev barəsində olan cinayət işi üzrə məhkəmə prosesi davam etdirilib.\nEdnews bizim.media-ya istinadən xəbər verir ki, hakim Azər Paşayevin sədrliyi ilə baş tutan iclasda İmişli rayon İcra Hakimiyyətinin fəaliyyəti ilə bağlı keçirilən yoxlamaların nəticələri açıqlanıb.\nSənədlərdən görünür ki, V.Hacıyev icra başçısı olduğu müddətdə mənzil növbəsində olmayan bir neçə nəfərə qanunsuz mənzillər verib. Bundan başqa, icra hakimiyyəti tərəfindən sosial-kirayə müqavilələri bağlanması və icarə-torpaq sahələrinin verilməsi ilə bağlı qanunsuz sərəncamların olması da məhkəmədə açıqlanıb.\nBu zaman V.Hacıyevin vəkili Elmar Kərimov cinayət işində olan həmin sərəncamlarla bağlı məsələyə etiraz edib. Vəkil deyib ki, sərəncamlar qanuni şəkildə verilib.\nO qeyd edib ki, məhkəmədə ifadə verən şahidlər V.Hacıyevi tanımadıqlarını, ona şəxsən pul vermədiklərini deyiblər.\nNövbəti məhkəmə prosesi iyunun 20-də davam edəcək.\nQeyd edək ki, 2020-ci il mayın 5-də məhkəmənin qərarı əsasında Dövlət Təhlükəsizliyi Xidməti tərəfindən Vilyam Hacıyevin xidməti və yaşadığı ünvanlarda əməliyyat-istintaq tədbirləri həyata keçirilib. Daha sonra o, həbs edilib. İmişli Rayon İcra Hakimiyyətinin başçısı Vilyam Hacıyev 2020-ci il mayın 5-də Dövlət Təhlükəsizliyi Xidməti tərəfindən həbs edilib.\nHəmçinin, V.Hacıyevin rayon ərazisində təmir-tikinti, abadlıq işlərinə, habelə İmişli Rayon İcra Hakimiyyətinin yeni inzibati binasının tikintisinə ayrılan dövlət vəsaitlərinin müəyyən hissəsinin müntəzəm nağdlaşdıraraq mənimsəməsinə dair əsaslı şübhələr müəyyən edilib.


Palitra qəzeti«Baku Fashion Club» təşkilatının təqdimatı keçirilib\n«Baku Fashion Club» təşkilatının təqdimatı keçirilib\nBununla yanaşı, həm yaxın, həm də uzaq xarici ölkələrdən fəşn-sahə nümayəndələrini dəvət etmək planlaşdırılır. Baku Fashion Club klubunun təşkilatı olan “BFC” - FMS Models-in prezidenti və Baku Fashion Night moda layihəsinin təşkilatçısı Lyubov Qutorova-Poyraza məxsusdur. “Bu fikir çoxdan mənim beynimdə dolaşırdı, amma 2005-ci ildə FMS Models model agentliyinin, 2014-cü ildə Baku Fashion Night layihəsinin (hazırda Bakıda keçirilən moda həftələrinin müşdəçisi) açılışında olduğu kimi, münasib vaxt gözləyirdi. Bu dəfə xahiş edirəm, sevin və təşrif buyurun – “Baku Fashion Club”a. Bu klub bizə sadəcə zəruridir, əminəm ki, çox yaxın zamanda o, bütün iştirakçıları üçün öz bəhrəsini verəcək. Canlı dialoq – bütün problemlərin həllinin açarıdır!!!» - deyə Lyubov Qutorova-Poyraz qeyd edib”.\nTədbirdə Azərbaycanın əməkdar incəsənət xadimi Fəxriyyə Xələfova, məşhur Azərbaycan dizayneri Gülnarə Xəlilova, Azərbaycanın əməkdar artisti Tünzalə Ağayeva, əməkdar artist Mələk Abbaszadə, Azərbaycanı “Eurovision-2012” mahnı müsabiqəsində təmsil edən müğənni Səbinə Babayeva və digər qonaqlar iştirak etdilər. Tədbiri BFC klubunun təşkilatçısı Lyubov Quturova açdı və öz çıxışında klubun məqsədi və nə cür fəaliyyət göstərməsi haqqında ətraflı məlumat verdi, qeyd etdi ki, növbəti görüşün sentyabr ayında keçirilməsi nəzərdə tutulub. “Baku Fashion Club” klubunun təşkili “Excelsior Hotel & Spa Baku” otelinin dəstəyi ilə keçirildi.


Aşağı Karb Şəkərli Dostu Krep tərifləri\nKrep tərifləri diabet ilə yemək gəldiyi zaman "əllərindən qaçırlar" kimi səslənə bilər, lakin küp üçün əsas komponentlər həqiqətən çox sağlam və diabet-diyet uyğundur. Hamısı necə hazırlandığına inanır. Şəkərli diabetli bir kəs üçün tövsiyə olunan şeylərlə sinxronlaşmaqdan ibarət olan tipik yüksək şəkərli və yüksək yağlı dolmalardır.\nKrepe meyvəsi üçün bütöv taxıl unu, süddən hazırlanmış süd və yumurta ağları istifadə edərək, əsas krefti daha sağlam edə bilər. Bütün taxıl unu bütünlüklü gül və südlü süddən daha çox vitamin, mineral və lif ehtiva edir və yumurta ağları aşağı kalorili yağsız protein mənbəyidir. Qeyd edək ki, kreplər un və südlə hazırlandığından karbonhidrat ehtiva edirlər, belə ki, hətta sağlam olduğunuz zaman payınızı izləmək lazımdır.\nAromatiklər, bu cür soğan və sarımsaq istifadə edərək ləzzətli kreplərdə yağsız ətir və antioksidantları əlavə edin. Mövsümi meyvələr iqtisadi və şirin krep dolumunun işıqlandırılması üçün təbii bir şirin yoludur.\n1 fincan buğda unu\n1 1/3 fincan yağı olmayan süd\n2 böyük yumurta beyazı\nBütün əlavələrinizi bir elektrikli əl mikseri və ya əllə çırpma ilə birləşdirin.\nQeyri-stick cooking sprey ilə 6 düymlük skillet spreyi. Tava yandırın, sonra istidən çıxarın.\nTərəvəzə 2 yemək qaşığı meyvəni qaşıqlayın, meyilli düz bir şəkildə yaymaq üçün əyərək tırpan. Kəpəyin bir hissəsini istilənmək və qəhvəyi ilə qayıdın. Krepi çıxarmaq üçün bir kağızı havlu üzərində tavanı fırçalayın. Bunlar 24 ilə 48 saat qabaqda edilə bilər və lazım olana qədər soyudulur.\n16 əsas krep edir\nKrepe başına besinselakt: 45 kalori, 7 qram karbohidrat, 0.4 qram yağ\nToyuq və İplik Krepləri\n2 yemek kaşığı soğan soğan\n1 1/4 fincan yağı olmayan süd\n2 yemek kaşığı Parmesan peyniri grated\n1 qaşığı quru ağ şərab\n1 fincan ızgara və doğranmış toyuq göbək\n1 paket doğranmış dondurulmuş ispanaq, buxarlanmış və drained\n4 əsas krep\nYağsız pişirici sprey ilə püskürən bir skillədə soğan və sarımsı bişirin. Süd və qarğıdalı sousunu birləşdirin və tencere əlavə edin. Tez-tez qarışdıraraq, qalın və bubbly qədər bişirilir. Cücə, pendir və şərab əlavə edin. Pendir paxılana qədər qarışdırın. Sousun 1/3 qismini çıxarın və bir kənara qoyun.\nToyuq, ispanaq və 1/3 fincan sousu qoruyun. Hər bir krepin süzülməmiş tərəfi üzərində 1/2 fincan doldurun. Tırtılda yerə yerləşdirin və yerləşdirin. Sümüyün üzərinə qalan sousu küplər üzərinə çırpın, skillet əhatə edin və sousu balona başlamağa qədər aşağı istidə bişirin.\nKrep başına Nutrifacts: 150 kalori, 17 qram karbohidrat, 2,5 qram yağ\nKremli Blueberry Krepləri\n1/2 fincan az yağlı ricotta pendir\n1/2 fincan 1% qırmızı pendir\n1/4 çay qaşığı limon suyu konsentrat\n1 1/2 fincan təzə mavi yabanoz\nElektrikli qarışdırıcı ilə iki-üç dəqiqə üçün ricotta və süzgəc kəsdirin. Giləmeyvə və kreplər istisna olmaqla qalan maddələr əlavə edin.\n30 saniyə qarışdırın. İndi yumruları yumşaq qatla. Hər krepə doldurmaq hətta bir miqdar qaşıq. Doldurma və xidmət etmə ətrafında kəmər çəkin.\nKrep başına yağlıboya: 125 kalori, 18 qram karbohidrat, 1 qram yağ\nDaha asan Diabet Menyu Fikirləri\nDiyabetik Şef üçün Diabetik Menyu Fikir\nDiabetli olduğunuz zaman səhər yeməyi fikirləri\nDiabet Diet Menyu Fikirləri: Tez yeməklər, Kiçik Ölçmə\nTip 2 Diabet üçün yemək planı\nDiabetli insanlar üçün Sağlam Şükran Yeməkləri haqqında məsləhətlər\nKeçmiş Ödənişlər Üçün Nümunə Faturalandırma Məktubları 250 AZN-dən çox\nCinsi Riski Anlamaq - HİV-in Çağrısı\nDiz Osteoartriti üçün monovis\nUşaqlar Shingles ilə xəstə ola bilərmi?\nHİV varsa, siqareti dayandırmaq üçün 5 səbəb\nHilum anatomiyası və anormallıqları


Bu şəxslərin Azərbaycana girişi qadağandır – Aralarında məşhur artistin atası da var\n23:46 28 Sentyabr 2017\nBir sıra xarici ölkə vətəndaşlarına Azərbaycan Respublikasına daxil olmağa rəsmən qadağa qoyulub. Buna səbəb isə Azərbaycanın işğal olunmuş ərazisi olan Dağlı Qarabağa qanunsuz səfər etmələrdir. Femida.az Azərbaycana girişi qadağan olunan ölkələrin vətəndaşları barədə araşdırma aparıb.\nİlk olaraq qeyd edək ki, Azərbaycan Respublikasına girişi qadağan olunan şəxslərin sayı 690 nəfərdir. ( Red - 22.09.2017-ci il tarixinə olan məlumat.)\nAzərbaycana girişi qadağan edilən Rusiya vətəndaşları siyahısında iş adamları da var. German Lvovich Sterliqov buna nümunə göstərilə bilər.\nAzərbaycanın işğal olunmuş torpaqlarına qanunsuz səfər edənlər siyahısında Almaniya Federativ Respublikasının vətəndaşları da çoxluq təşkil edir.Bu illər ərazində 64 nəfər Almaniya vətəndaşı qanunsuz olaraq Dağlıq Qarabağa səfər edib. Onların arasında tanınmış iş adamları (Verner Hartmann), Bundestaqın üzvləri ( Ulla Yelpke),tələbələr, hüquqşünas,jurnalistlər və digər peşə sahibləri də var.\nAzərbaycanın sərhəd bütövlüyünü pozanlar arasında qonşu dövlətlərin də vətəndaşları var. Bu siyahıda İran xüsusuilə seçilir. İrandan Dağlıq Qarabağa səfər edənlərin əskəriyyəti turist kimi gedib. Onların sırasında müəllimlər (Eftekhari Hamid - Paris Diderot Universiteti) , Rejissor (Əsgər Fərdi), Fotoqraf (Hamed Kazemzadeh), İş adamı (İsmayıl Həsənzadə), İran-Ermənistan Dostluq Cəmiyyətinin üzvü (Mirqasım Momeni), İran Parlamentinin üzvü (Rubik Sardaryan) və digərləri var.\nDağlıq Qarabağa qanunsuz səfər edənlər sırasında Türkiyə Respublikasının vətəndaşları da var. Onlar arasında “T24” xəbər portalının əməkdaşı Aris Nalcı, “John Hopkins Universiteti” nin tələbəsi - Ezgisu Bibər, "Eksa Uluslararsı Taşımaçılıq" şirkətinin əməkdaşı - Volkan Seyrek də var.\nAzərbaycan Respublikasının işğal olunmuş ərazilərinə qanunsuz səfər edən ölkə vətəndaşlarının sırasında İspaniya krallığı, Sinqapur Respublikası, Belarus Respublikası, İsrail dövləti, Estoniya Respublikası, Bolqarıstan Respublikası, Litva Respublikası, Latviya Respublikası, Avstriya Respublikası, İtaliya Respublikası, Kanada, İsveçrə Konfederasiyası, Çex Respublikası, Moldova Respublikası, Polşa Respublikası, Macarıstan Respublikası, Slovak Respublikası, Kipr Respublikası, Danimarka Krallığı, Sloveniya Respublikası, Uruqvay Şərq Respublikası, Argentina Respublikası vətəndaşları da var.\nBu il vərəmdən ölənlərin sayı azalıb\nBulvarda atəşfəşanlıq olacaq? - Meriyadan AÇIQLAMA\nBu il 266 uşaqda kardiocərrahiyyə əməliyyatı icra edilib


Vergilər Nazirliyi Archives - Qafqaz Xəbər Agentliyi - qafqaznews.az\nVergi borcuna görə 540-a yaxın müəssisə rəhbərinin ölkədən çıxışına qadağa qoyulub\nSeptember 29, 2016 11:58 Admin\nVergilər Nazirliyi vergi borcuna görə ölkədən getmə hüququ məhdudlaşdırılmış hüquqi şəxslərin icra orqanları rəhbərlərinin adını açıqlayıb. Nazirlikdən “APA-Economics”ə verilən məlumata görə, 28 sentyabr tarixinə vergi Ətraflı →\nVergilər Nazirliyi: qiymətlər aşağı düşməlidir\nAugust 18, 2016 12:45 Admin\nAzərbaycan Respublikası Prezidentinin “2016-cı ildə vergi sahəsində aparılacaq islahatların istiqamətləri”nin təsdiqi və vergi inzibatçılığının təkmilləşdirilməsi haqqında” 4 avqust 2016-cı il tarixli sərəncamı bu il vergi Ətraflı →\nAugust 4, 2016 10:24 Admin\nSığorta şirkətlərinin hesabatlarını Palataya nazirlik təqdim edəcək Azərbaycanda sığorta şirkətlərinə nəzarət gücləndirilir. Qafqaznews.az APA-a istinadən xəbər verir ki, Nazirlər Kabineti bununla bağlı “Kommersiya təşkilatlarının illik Ətraflı →\nJune 10, 2016 11:51 Admin\nVergi ödəyicilərinin risk meyarları üzrə qiymətləndirilməsi və vahid mərkəzdən idarə edilməsi məqsədi ilə Vergilər Nazirliyi tərəfindən Avtomatlaşdırılmış Vergi İnformasiya Sistemində yeni «Risklərin vahid mərkəzdən idarə Ətraflı →\nSiqaretin nağd pulla topdansatışı qadağan edildi – Azərbaycanda\nMarch 11, 2016 20:25 Admin\nAzərbaycanda pərakəndə satış istisna olunmaqla, tütün məmulatlarının nağd pulla satışına qadağa qoyulub. Qaydanın tətbiqi son istehlakçıya aid olunmur. Lakin qaydanın tətbiqi hələlik neqativ effektini verib. Ətraflı →\nAzərbaycanda yazarlar vergi verirmi? – SORĞU\nJanuary 7, 2016 12:30 Admin\nVergilər Nazirliyi tərəfindən vergidən yayınanlara qarşı cəza tədbirləri davam etdirilir. İş adamları ilə yanaşı, şou-biznes əhli də nazirliyin hədəfindədir. Nazirlik yaydığı açıqlamada şou-biznes nümayəndələrinə, sənət Ətraflı →\nVergilər Nazirliyində çalışan məmur öz qohumlarının biznesini ört-basdır edir – İDDİA(FOTO,VİDEO)\nDecember 24, 2015 20:33 January 4, 2016 10:35 Admin\nRedaksiyamıza Vergilər Nazirliyinin Audit Departamentinin yüksək vəzifəli əməkdaşı ilə bağlı ilə bağlı şikayət məktubu daxil olub. Qafqaznews.az xəbər verir ki, şikayət məktubunda Binəqədi rayon sakini Ətraflı →\nOğlu restoranda 6 nəfəri güllələyən rəis işdən qovulub – Rəsmi\nDecember 24, 2015 19:23 Admin\nFəxrəddin Əliyevin 14 saylı Ərazi Vergilər İdarəsinin rəisi vəzifəsindən azad olunması rəsmən təsdiqlənib. Bu barədə APA-ya Vergilər Nazirliyinin Analitik İnformasiya Mərkəzindən məlumat verilib. Nazirlikdən bildirilib Ətraflı →\nAzərbaycanda repetitor və dayələr vergi ödəyəcək\nDecember 15, 2015 18:48 Admin\n“Beynəlxalq təcrübə öyrənilir”. Vergilər Nazirliyi fərdi xidmətlər göstərən şəxslərdən vergi tutulması mexanizmlərini hazırlayır. Oxu.Az xəbər verir ki, bu sözləri vergilər nazirinin birinci müavini Natiq Əmirov Ətraflı →\nVerglilər Nazirliyinin işdən çıxarılan idarə rəisi istintaqa cəlb olundu\nOctober 24, 2015 21:14 Admin\nVergilər Nazirliyinin işdən azad olunmuş baş idarə rəisi Vidadi Məmmədov Milli Təhlükəsizlik Nazirliyində baş verənlərlə bağlı Baş Prokuroluqda aparılan istintaqa cəlb olunub. APA-nın əldə etdiyi Ətraflı →\nİki qurumun “birgə naziri” Səfər Mehdiyev\nJuly 28, 2015 18:20 January 2, 2016 10:40 Admin\nVə Hindistandan gətirilən camış əti problemi Qafqaz Xəbər Agentliyi bildirir ki,Vergilər Nazirliyi ( VN ) və Dövlət Gömrük Komitəsinin ( DGK ) vahid qurumda birləşdirilməsi Ətraflı →\nVergilər Nazirliyindən Hacı İbrahimlə bağlı – Açıqlama\nJuly 24, 2015 13:34 Admin\nVergilər Nazirliyi “Avesta Konserni” MMC tərəfindən məhkəməyə veirlməsi ilə bağlı xəbərlərə münasibət bildirib. Nazirliyin analitik informasiya şöbəsindən AzVision.az–a verilən məlumata görə, “Avesta Konserni” MMC ona Ətraflı →\nZiya Məmmədovun adı “qara siyahı”da\nMay 23, 2015 17:07 Admin\nVergilər Nazirliyi vergi borcu olanların siyahısını yeniləyib. Bunların sırasına bir neçə məşhur, o cümlədən oliqarx ailələrinə məxsus şirkət daxil olub. Məsələn, “Royal İsteyt” MMC (daşınmaz Ətraflı →\nHüquqi şəxslər şirkətlərinin adını bron etdirə bilərlər\nOctober 3, 2014 16:17 Admin\n“Kommersiya hüquqi şəxsin adının bron (rezerv) edilməsi” xidmətini Vergilər Nazirliyi tətbiq edir


Cazibədar aktrisa gözəllik sirlərini açdı » Qadınlar.Co - Qadınlara Özəl Paylaşımlar\nRusiyanın tanınmış aktrisa və teleaparıcısı Viktoriya Banyanın 34 yaşı tamam olur.\n"Gözəllik sadəlikdir. Qadın gözəlliyində etalon hesab etdiyim Odri Hepbernin bu sözlərini çox sevirəm: "Qadının gözəlliyi geyimdə və bədən formasında deyil. Gözəllik onun gözlərində olmalıdır" deyə V. Banya bildirib. O, formada qalmaq üçün idmanla məşğul olduğunu, həmçinin baxım yollarından yararlandığını söyləyib:\n"Düzgün balanslaşdırılmış qidalanma və idman ən əsas şərtdir. Həftədə ən az 3-4 dəfə, yarım saat idmanla məşğul oluram. Yoqa da çox vacibdir. O, qadına gözəl bədən quruluşu, sağlamlıq verir və bunlar yaşdan asılı deyil. Pəhriz saxlamağı sevmirəm, amma ildə bir dəfə 5 günlük proqrama əməl edirəm. Həkim nəzarəti altında orqanizmimi zərərli maddələrdən təmizləmək üçün bu, çox əhəmiyyətlidir.\nİdeal çəkim 52 kiloqramdır. Hamiləlik vaxtı 19 kiloqram kökəlmişdim. Lakin sonradan idmanla məşğul olaraq asanlıqla normal çəkimə qayıda bildim. Qadınların özünə baxması zəruridir. Mən etdiyim kosmetik proseslər dərinin nəmləndirilməsi və təmizlənməsi, pilinq və mezoterapiyadan ibarətdir. Mexaniki təmizləmə dərini zədələdiyi üçün ondan yayınıram. Mezoterapiya isə ayda bir dəfə kifayət edir. 2-3 aydan bir kislorod terapiyasını qəbul edirəm. Bu zaman üz, boyun və sinəyə soyuq kislorod vurulur. Bu, dərinin olduqca təravətli qalmasını təmin edir."скачать dle 11.3


I Beynəlxalq Tərəkəmə Çərşənbəsi Folklor Festivalı\nAzərbaycanda Şirvan bölgəsinin iri obalarından biri olmasına rəğmən Axtaçı obası haqqında az yazılmış, etnoqraf və folklorşünasların tədqiqatlarından kənarda qalmışdır. Axtaçı obasını oğuz boy təşkilatı ilə əlaqələndirən Zəki Vəlidi Toğan onların getdikləri yerlərdə geniş torpaqlara malik olduğu və tümənlərə rəhbərlik etdiklərini yazır. Axtaçı obasının əsasını təşkil etdiyi kəndlərimizdən biri Ağsu rayonunun Gəgəli kəndidir. Əhalisi tarixən qışlaq, yaylaq və yazlaq torpaqlarında maldarlıqla məşğul olmuş bu türk obasının bəzi folklor nümunələri özünəməxsusluq təşkil edir. Axır çərşənbədə oturma hadisəsi və insanlarla yanaşı heyvanların da çərşənbədən keçirilməsi adətinin təhlili bu obanın timsalında əski türklərdə axır çərşənbə mərasiminin necə önəmə malik olduğunu görməyə imkan verir. MİRAS Mədəni İrsin Öyrənilməsinə Kömək İctimai Birliyi, Heritage Travel MMC, Sarılı MMC və Caban Qar MMC Ağsu rayonunun Gəgəli kəndində hər il axır çərşənbə günlərində I BEYNƏLXALQ TƏRƏKƏMƏ ÇƏRŞƏNBƏSİ FOLKLOR FESTİVALI-nı keçirməyi planlaşdırır. AMEA Folklor İnstitutu və Ağsu rayonu İcra Hakimiyyəti Festivalı dəstəkləyir.


“Rusiya hərbçilərinin arxasında gizlənən erməni separatçıları hədəfimizdir“ - Azinforum.az İnformasiya Portalı\nAna səhifə / Siyasət / “Rusiya hərbçilərinin arxasında gizlənən erməni separatçıları hədəfimizdir“\nBunu Müdafiə Nazirliyinin Mətbuat Xidmətinin rəis müavini polkovnik-leytenant Anar Eyvazov deyib. Politoloq Elxan Şahinoğlu Anar Eyvazovun bu açıqlamasına münasibət bildirib. Qeyd edib ki, haqqında bəhs olunan hadisə Azərbaycan Müdafiə Nazirliyi nümayəndələrinin və Rusiyanın sülhməramlı kontinqentinin rəhbərliyinin birgə iştirakı ilə araşdırılıb və Azərbaycan bölmələrinin hər hansı atəş açmadığı təsbit olunub.\nBelə olan halda Rusiya Müdafiə Nazirliyi nədən qəfil mövqeyini dəyişib və Azərbaycanı ittiham edib?\n“Görünür, Rusiya Müdafiə Nazirliyi bu yolla Azərbaycana xəbərdarlıq mesajı göndərdiyini düşünür. Yəni demək istəyirlər ki, “Azərbaycan bölmələrinin Qarabağdakı fəallığından narahatıq”. Nə deməklərindən asılı olmayaraq işimizi davam etdirməliyik. Müdafiə naziri Zakir Həsənovun təlimatı var: Rusiya hərbçilərinin arxasında gizlənən erməni separatçıları hədəfimizdir. Ona görə də Rusiya Müdafiə Nazirliyinin indiki halda həqiqəti əks etdirməyən məlumatından narahat olmağa dəyməz, tam əksinə qoy öyrəşsinlər ki, arxalarında gizlənən silahlı erməni separatçılarını rahat həyat gözləmir!” – deyə Elxan Şahinoğlu qeyd edib.\nÖncəki Messi ilinə 30 milyon alacaq? – Açıqlama\nNövbəti Koronavirusa yoluxan Səyyad Əlizadənin son durumu


ABŞ-Azərbaycan münasibətlərinin pozulma səbəbi barədə sensasion iddialar: Qərb Azərbaycanda vəhhabilərdən istifadə edə bilər – Təhlil\n22 İyun 2015 - 11:20\n2015-ci il Avropa Olimpiya Oyunlarının keçirilməsinə hətta İlham Əliyev hökumətinin çox böyük xərcləri də – 6 min idmançının nəqliyyat və yemək xərcləri daxil olmaqla – Avropa ölkələri liderlərinin mərasimin açılışını boykot etmək qərarına təsir edə bilmədi.\nOnların iddia etdiyinə görə, bu addım siyasi məhbusların təqibinə etiraz əlamətidir.\nBəs Avropa liderləri siyasi partiyaların və azad mətbuatın yasaqlanması, meydanlarda kişi və qadınların boynunun vurulmasına görə, Səudiyyə şeyxlərini, yaxud futbol üzrə 2020-ci il dünya çempionatının obyektlərində işləyən 1200 mühacir qulun həlakına görə, Qətərdəki orta əsrlər rejiminin əmirlərini cəzalandırmağa hazırlaşırlarmı?\nƏsil səbəb başqadır: ABŞ-la sıx münasibətlər qurmuş Heydər Əliyevin (1993-2013) oğlu İlham Əliyevin başçılıq etdiyi Azərbaycanın xarici siyasətindəki dönüş bundan ibarətdir ki, bu ölkə əvəzində heç nə almadan Güney Qafqazda NATO-nun bazası olmaqdansa, hazırkı siyasi sistemi saxlamaqla Rusiya ilə münasibətləri möhkəmləndirmək qərarına gəlib.\nAzərbaycanda (mənası “Odlar Yurdu” deməkdir) cəmi iki il əvvəl “ABŞ-Azərbaycan: gələcəyə baxış” görüşü keçirildi. Tədbirdə onlarla siyasətçi və biznesmen, xüsusən də vitse-prezident Co Bayden, İraq və əfqan xalqlarının cəlladlarından biri Pol Volfoviç, həmçinin BP, Chevron və ConocoPhillips daxil olmaqla on beşə yaxın neft şirkətinin təmsilçiləri iştirak edirdilər. Görüşün məqsədi ABŞ və AB-nin karbohidrogenlərə və Rusiyanın lap sərhədində yerləşən Güney Qafqazın bu ölkəsinə nəzarəti gücləndirmək idi.\nRusiya yaxın xarici müdafiə edir\nOrada nə baş verir-versin, bölgənin geopolitik inkişaf vektoru dəyişilib: Putinin digər məsələlərlə yanaşı, postsovet məkanında Moskvanın nüfuzunu atırmağı nəzərdə tutan doktrinası artıq tam şəkildə həyata keçirilib və sıradakı nəticələri verib:\n– ABŞ və AB “Nabukko” qaz kəmərini inşa edə bilmədi;\n– GUAM – Gürcüstan, Ukrayna, Azərbaycan və Moldovanın hərbi birliyi layihəsi, yəni NATO-nun bu bölgədəki filialı baş tutmadı;\n– Xəzəryanı beş ölkə Amerikanın bu dənizdəki varlığına həmrəyliklə “yox” dedi;\n– Azərbaycan Xəzər dənizində ABŞ-la hərbi-dəniz əməkdaşlığını nəzərdə tutan KASFOR layihəsini tərk etdi;\n– NATO-nun Ukraynadakı fitnəkar fəaliyyətinə cavab olaraq alyansın Əfqanıstana yük göndərmək üçün quzey marşrutu bağlandı;\nBundan başqa, Moskvanın əlində hələ aşağıdakı kozırlar da var:\n– Xəzər dənizinin sahilində yerləşmiş çevik reaksiya qüvvələri;\n– Dağlıq Qarabağ anklavına təsir, Ermənistanın Gümri şəhərndəki böyük strateji önəm malik hərbi baza; ABŞ və AB-nin Ankaraya İrəvanla yaxınlaşmaq haqda tövsiyələri və erməni soyqırımının tanınması (ki, bununla da Ermənistan Rusiyanın təsir dairəsindən çıxsın) Bakıya heç bir təsir edə bilmədi və taleyin kinayəsi ilə ancaq Bakının Qərbə inamsızlığını artırdı.\n– 2013-cü ildə qərbyönlü Mixail Saakaşvilini əvəz etmiş Gürcüstanın yeni prezidenti Georgi Marqvelaşvili ilə təmasların qurulması; 2008-ci ildə Rusiya ilə hərbi münaqişə zamanı ABŞ-ın Gürcüstana hərbi dəstək verməməsi də olduqca əhəmiyyətli idi.\n– İstənilən anda Azərbaycanın neft kəmərlərini bağlamaq imkanı; O cümlədən Gürcüstan ərazisində.\n– Azərbaycanın ziyanına olaraq bölgədə Türkmənistanın (qaz ehtiyatlarına görə dünyada dördüncüdür) rolunun gücləndirilməsi;\n– Avropaya qaz tədarük edəcək və ABŞ, AB və Azərbaycanın iştirakı ilə inşa edilən Transanadolu qaz kəmərinin (TANAP) rəqibi olacaq “Türk axını” qaz kəmərinin Türkiyə ilə birlikdə inşa edilməsi.\nRusiya, Ermənistan və İranın daxil olduğu sarsılmaz cəbhə ABŞ-İsrail-Azərbaycan-Türkiyə oxunun dağılmasını məmnunluq və narahatlıqla müşahidə edir.\nAzərbaycan üçün cihad+ “Maydan”\nABŞ-ın Bakıdakı səfiri Riçard Morninqstar Əliyevi təhdid etdi ki, onun siyasəti Bakı “Maydan”ı törədə bilər. Onun açıb demədiyi bu idi ki, Azərbaycanda rəngli inqilab və yaxu dövlət çevrilişi baş verə bilərmi? Barak Obamanın Rusiyanın Xəzər dənizi ilə bağlı enerji layihələrində iştirakına yol verməmək üçün bu bölgəyə göndərdiyi Morninqstar Azərbaycan, Türkiyə və Yunanıstanın iştirakı ilə “Güney qaz dəhlizi”nin yaradılması ideyasını irəli sürdü. “Nabukko” qaz kəmərinin inşasındakı uğursuzluqlardan sonra Rusiyanın bu layihədə iştirak etməməsi şərtilə Azərbaycana məxsus dünyadakı ən iri qaz yataqlarından biri “Şahdəniz”dən Yunanıstan, Albaniya və İtaliyaya qaz tədarük etmək təklifi ortalığa atıldı.\nDini-etnik zəmində, məsələn, İran mənşəli və sayca 300 min talışın separatçı cəhdlərini dəstəkləmək, Ermənistanla yeni münaqişənin qızışdırılması, mətbuatda işgəncələr mövzusunun hər cür şişirdilməsi, siyasi məhbuslardan və Ermənistanla müharibə nəticəsində əmələ gəlmiş bir milyon qaçqının faciəsindən, “terrorla mübarizə” və ABŞ və AB-yə bölgənin işlərinə qarışmağa imkan yaratmaqdan ötrü Səudiyyə Ərəbistanının misilsiz dəstəyi sayəsində Azərbaycanda meydana çıxmış cihadçılardan bu məsədlə istifadə etmək mümkündür.\nBarak Obama üçün birinci prezidentlik müddətndə keçmiş sovet respublikalarını nəzarətə götürməkdənsə, çinə qarşı Rusiya ilə ittifaq yaratmaq daha vacib idi. Hazırda cəsur prezident həm çinlə, həm də Rusiya ilə mübarizə aparır.\nO, Ukraynada münaqişə törədib, hazırda Qafqazda daha bir cəbhə açıb. Azərbaycanda artıq Qafqaz Əmirliyi və İŞİD-lə əlaqəsi olan “Camaat” qruplaşmasında iştirak etmiş şəxslərlə bağlı faktlar var.\nMarqelaşvili ABŞ və AB-nin Gürcüstanın daxili işlərinə qarışmağına cavab olaraq “Azad Avropa” stansiyasının verilişlərini bağladı. Avropanın bir sıra KİV-i, həmçinin Corc Sorosun “Açq cəmiyyət” fondunu qeydə almaqdan imtina etdi.\nYekunda qeyd etmək olar ki, ABŞ-ın indiki şəraitdə qaz uğrunda mübarizəsi Avrasiyada dayaq nöqtəsindən məhrum olub.\n“Publico.es” (İspaniya), 22.06.2015


5 Postindustrial cəmiyyətdə mənəvi tərbiyə problemi\nYüklə 296,51 Kb.\nölçüsü 296,51 Kb.\n5-2. Postindustrial cəmiyyətdə\nmənəvi tərbiyə problemi\nMəktəbin daxili həyatı\nİnsan-təbiət münasibətində insan həmişə onu təbiətdən fərqləndirən və təbiətə qarşı dayanmağa imkan verən yeganə amilə – öz mənəvi qüdrətinə istinad etmiş, yalnız mənəviyyatı sayəsində təbiətə nəzərən nisbi müstəqillik əldə etmişdir. Ayrıca bir fərd təbiətin müqabilində çox gücsüz olardı. Ona görə də, İnsan-Təbiət münasibətinin tarazlığını və ahəngdarlığını təmin etmək üçün insanlar öz aralarında ittifaqa girməli idilər. Başqa sözlə, İnsan-Təbiət münasibətinin mümkün olması üçün İnsan-İnsan münasibəti zəruri şərt idi. Bu münasibətlərdən birincisi ilk praktik biliklərin, ikincisi isə əxlaqın formalaşmasına gətirmişdir. Deməli, insanın əmələ gəlməsi üçün zəruri olan, insan mənəvi dünyasının kənar qütblərini təşkil edən iki əsas tərəf bilik və əxlaq olmuşdur. Elm isə yenə də İnsan-Təbiət münasibəti sayəsində, lakin çox-çox sonralar, biliklərin inkişafında yeni keyfiyyətli bir mərhələ kimi ortaya çıxmışdır. Ümumiyyətlə, istər İnsan-Təbiət münasibətləri, istərsə də İnsan-İnsan münasibətləri çox mürəkkəb, ziddiyyətli inkişaf yolu keçmişdir. Bu iki münasibət forması arasındakı qarşılıqlı əlaqə də getdikcə möhkəmlənmiş, daha mürəkkəb və zəngin bir prosesə çevrilmişdir. Bilik-Əxlaq ziddiyyətinin yeni formaları: Elm-Əxlaq, Elmi-texniki tərəqqi-Əxlaq münasibətləri əmələ gəlmişdir. Bu münasibətlərdə ikinci tərəf həmişə eyni sözlə ifadə olunsa da, əxlaq özü də müəyyən keyfiyyət dəyişiklikləri keçirmişdir.\nZaman keçdikcə həm İnsan-Təbiət, həm də İnsan-İnsan münasibətləri vasitələnmiş, buraya bir sıra aralıq mərhələlər əlavə olunmuşdur. İnsanın təbiəti dəyişdirməsi və dəyişdirilmiş təbiətin, bir tərəfdən, yeni təbiət kimi (ikinci təbiət), digər tərəfdən də, insanın təbiəti dəyişdirməsi üçün bir vasitə kimi (texnika) çıxış etməsi İnsan-İnsan münasibətində də öz əksini tapmışdır. İnsanın texnikaya, istehsal vasitələrinə nə dərəcə malik olması onun İnsan-Təbiət və İnsan-İnsan münasibətində tutduğu mövqeyi müəyyən edən başlıca amilə çevrilmişdir. İstehsal münasibətləri insanın daxil olduğu bütün münasibətlərə əsaslı təsir etmişdir. Cəmiyyətin formalaşması prosesində İnsan-İnsan münasibəti İnsan-Cəmiyyət-İnsan münasibətinə keçmişdir və cəmiyyətin strukturu, istehsal üsulu, siyasi və hüquqi üstqurum ilkin İnsan-İnsan münasibətinin bütün formaları üçün həlledici rol oynamağa başlamış, o cümlədən, əxlaqa da ciddi təsir göstərmişdir. Cəmiyyət İnsan-İnsan münasibətini vasitələndirdiyindən onun keçirdiyi keyfiyyət dəyişmələri (ictimai-iqtisadi formasiyaların və ya sivilizasiyaların sosial paradiqmaların əvəzlənməsi) öz əksini əxlaqda da tapmışdır.\nRasionallaşma, sənayeləşmə təkcə insan mənəviyyatına deyil, həm də təbiətə və təbiətin bir hissəsi kimi insana da təsir edir. Bu zaman qarşıya çıxan problem insan ilə təbiət arasındakı müvazinətin, harmoniyanın pozulması təhlükəsi ilə bağlıdır. Bu təhlükəni aradan qaldırmağın üç yolu vardır:\nBirincisi, necə deyərlər, Russo və ya Qandi proyekti olub, müasir dövrdə bir sıra Qərb ideoloqlarının da iddia etdiyi kimi, elmi-texniki tərəqqinin qarşısını almaqdır ki, bu da ən azı iki səbəbdən qeyri-mümkündür:\n1) Təbiəti dərk etmək və dəyişdirmək İnsan-Təbiət münasibətinin ayrılmaz tərkib hissəsidir və habelə insanın öz daxili imkanlarının, yaradıcılıq potensialını realizə etməsinin ən mühüm aspektlərindən biridir (siyasət və incəsənətlə yanaşı). İnsan səadətinin məhz daxili imkanların reallaşdırılması ilə bağlı olduğunu nəzərə alsaq, məlum olar ki, guya insan səadəti naminə irəli sürülən "Russo proyekti" əslində onun əleyhinədir.\n2) Elmi-texniki tərəqqi bəşəriyyət qarşısında duran bir sıra ictimai problemlərin həllində əsas istinad sahəsidir və ondan üz döndərmək, getdikcə artmaqda olan əhali kütləsinin nəinki təkcə mənəvi, həm də çoxçəhətli maddi tələbatının ödənilməsini qeyri-mümkün edərdi.\nDeməli, bu "yol" heç cür özünü doğrulda bilməz.\nİkincisi, insanların bioloji adaptasiyasıdır, yəni onların tədricən elmi-texniki tərəqqinin təsirilə yaradılmış ikinci təbiətə uyğunlaşması prosesidir ki, bu da elm və texnikanın müasir inkişaf tempi şəraitində qeyri-mümkündür. Yəni, insan orqanizmi elə mütəhərrik deyil ki, onun milyon illər ərzində formalaşmış təbii ehtiyacları və onların ödənilməsi üsulları qısa bir müddət ərzində öz xarakterini dəyişə bilsin.\nVə nəhayət, üçüncüsü, elmi-texniki inkişafın təbiətə təsirini elə istiqamətləndirmək ki, bu zaman, bir tərəfdən, İnsan-Təbiət qarşılıqlı münasibətinin harmoniyası pozulmasın (və ya pozulma imkan daxilində minimuma çatdırılsın), digər tərəfdən də, bir təsir başqa bir təsiri kompensasiya etsin və ya məhz mənfi təsirlərin kompensasiyasına xidmət edən xüsusi proqramlar işlənib hazırlansın. Başqa sözlə, elmi-texniki tərəqqinin doğurduğu mənfi nəticələr onun öz imkanları hesabına neytrallaşdırılmış olsun.\nİnsan təbiətin bir hissəsi kimi, bioloji varlıq kimi deyil, təbiətlə əkslik təşkil edən nisbi müstəqil tərəf kimi – mənəvi varlıq kimi götürüldükdə də texnogen amillərin ona təsiri analoji yolla təhlil edilə bilər. Belə ki, industriallaşmanın insan mənəviyyatına, əxlaqa mənfi təsir imkanlarını aradan qaldırmaq üçün də onun qarşısını almaq deyil, elə istiqamətləndirmək, elə tətbiq etmək lazımdır ki, belə mənfi təsirlər minimuma endirilsin və ya hər halda zəruri olan mənfi nəticələr elmi-texniki inqilabın özünün açdığı digər imkanlar sayəsində kompensasiya edilsin.\nLakin belə analogiya hər üç yolu əhatə etmir. İkinci yol – bioloji adaptasiya mümkün olmadığı halda, mənəvi adaptasiya tamamilə mümkündür. Bunun üçün insan mənəviyyatına intensiv təsir üsullarından, xüsusi oriyentasiyalı tərbiyə vasitələrindən istifadə edilməli, ayrı-ayrı konkret situasiyaların spesifikasını nəzərə alan təbliğat metodları hazırlanmalıdır.\nMənəvi adaptasiya – insan mənəviyyatının yeni şəraitə, elmi-texniki inkişafın qarşıya qoyduğu tələblərə uyğun olaraq dəyişilməsi, yenidən formalaşmasıdır. Bəs bu yeni tələblər nədən ibarətdir?\nƏgər əvvəllər istehsal prosesində texniki tərbiyə, müəyyən əmək vərdişlərinə mükəmməl şəkildə yiyələnmək əsas rol oynayırdısa, indi – elmi-texniki inqilab şəraitində - işçinin mənəvi keyfiyyəti: məsuliyyət hissi, diqqət, intizam və s. ön plana keçir. Hər bir işçi əvvəl yalnız bir dəzgaha nəzarət edirdisə, indi bütöv avtomat sistemin işi, bir yox, minlərlə qiymətli məhsulun taleyi bir adamın fəaliyyətindən asılı olur. İnsana nə qədər böyük sərvət etibar olunursa, onun işə vicdanlı münasibəti, mənəvi keyfiyyətləri də istehsalın səmərəliliyində bir o qədər çox əks olunur. Avtomatın işi dəqiq vaxt bölgüsünə əsaslandığından onu idarə edən insandan da böyük dəqiqlik, daimi diqqət tələb olunur.\nMənəvi tərbiyə işi müasir tələblər səviyyəsində qurularsa, texnoloji yeniliklər və onlara uyğunlaşmaq tələbi ağır bir yük kimi fəhlənin çiynindən asılmaz, əksinə, daxili mənəvi tələbat kimi mənimsənilər. Bu zaman texniki tərəqqiyə olan ehtiyacla fəhlələrin fərdi mənəvi ehtiyacı arasındakı ziddiyyət də müvəffəqiyyətlə aradan qaldırılmış olar.\nTexniki tərəqqi sayəsində istehsalatda insanların yaradıcılıq potensialının reallaşdırılması üçün geniş imkanlar açılır. Məhz texniki amillər gənclərdə istehsalata, yaradıcı əməyə həvəs yaradır və bununla yanaşı, onlarda məsuliyyət hissini artırır, əməyə vicdanlı və intizamlı münasibət formalaşdırır. Texniki maraq, sosial maraq və fərdi mənəvi marağın üst-üstə düşməsi, bir-birini tamamlaması müasir mərhələdə ən ciddi vəzifələrdən biri kimi ortaya çıxır.\nBu məsələlərin həllinin prinsipcə mümkün olması heç də o demək deyil ki, onlar öz-özünə də həll oluna bilər. Əgər xüsusi tədbirlər görülməzsə, istənilən şəraitdə texnogen amillər əxlaqa, mənəvi tərbiyəyə müsbət təsir göstərdiyi dərəcədə də, mənfi təsir göstərmək imkanına malikdir. Keçid dövründə bu imkan özünü çox aydın büruzə verir. Texniki tərəqqi ilə gələn ziddiyyəti K.Marks çox gözəl şərh edir: "Bizim vaxtımızda hər şey elə bil ki, öz əksliyi ilə əvəzlənir. Texnikanın qələbələri elə bil ki, əxlaqi deqradasiya bahasına başa gəlir".1\nYeni dövrdə mənəviyyatla bağlı problemlərin ortaya çıxması səbəbləri kapitalizm cəmiyyətininmi, yoxsa bütövlükdə Qərb dünyasınınmı xarakteri ilə bağlıdır? Bu suala müxtəlif dövrlərdə müxtəlif cür cavablar verilmişdir. XIX-XX əsrdə, industrial cəmiyyət dövründə yaşamış Alfred Veber yazır: “Qərb cəmiyyətinə baxdıqda hiss olunur ki, burada surroqatlarla doldurulmuş böyük boşluq vardır… Qərbin bütün dünyaya ötürdüyü texnikalaşmış və xalis empirik yönümlü mənəviyyat təbəqəsi əslində Qərbin özü üçün də təhlükəlidir. Bu gün Qərb dünyasında ruhi-mənəvi dərinlikdən məhrum olan intellektuallıq hakim kəsilmişdir”.2\nMüasir dövrdə texnika ilə əxlaq arasındakı ziddiyyət, doğrudan da çox kəskindir. Lakin məsələyə daha ümumi şəkildə yanaşdıqda dərhal belə bir təbii sual ortaya çıxır. Texnika ilə əxlaq arasındakı əkslik bu iki tərəfin öz mahiyyətlərindən irəli gəlir, yoxsa bu tərəflər arasındakı əlaqəni təmin edən ictimai mühitdən asılıdır?\nBu suala "hə" və "yox" – deyə qəti cavab vermək çətindir. Bir şey dəqiq məlumdur ki, baxılan ziddiyyət texnikanın təbiətindən irəli gəlməyib, onun hansı ictimai mühitdə və necə tətbiq olunması ilə bağlıdır. Cəmiyyət inkişaf etdikcə elmi-texniki inqilabın mənəviyyata mənfi təsir imkanlarının gerçəkliyə çevrilməsi daha çox məhdudlaşdırılır və əksinə, müsbət təsir imkanlarının reallaşması üçün geniş şərait yaradılır.\nTexnogen amillər konkret sosial şəraitdən asılı olaraq mənəviyyata həm mənfi, həm də müsbət təsir göstərmək imkanlarına malikdir. Deməli, elmi-texniki inqilabın insana təsirini idarə etmək üçün istehsal üsulunun dəyişilməsi özlüyündə hələ kifayət deyil. Konkret sosial şəraitin dəyişdirilməsi lazımdır; həm də məhz elmi-texniki inqilabın qoyduğu tələblər baxımından və hər bir mikromühitin spesifikasını, səciyyəsini nəzərə almaqla.\nMütərəqqi cəmiyyətin üstünlüyü bunda deyil ki, bütün ziddiyyətləri, o cümlədən, texnika-əxlaq ziddiyyətini öz-özünə aradan qaldırır. Bu, mümkün də deyil. Mütərəqqi cəmiyyətin, qabaqcıl ictimai sistemin üstünlüyü kompleks proqramlar tərtib olunarkən, məsələn, elmi-texniki tətbiqlərin iqtisadi səmərəsi ilə birlikdə, həm də sosial nəticələrini, o cümlədən, insan mənəviyyatına, əxlaqa təsirini də nəzərə almaq imkanındadır. Məhz bu cür sosial-iqtisadi-mənəvi kompleks proqramların hazırlanıb həyata keçirilməsi cəmiyyətin təkmilləşdirilməsi üçün mühüm şərtdir.\nA.Toffler özünün məşhur “Üçüncü dalğa” kitabında ictimai inkişafda kefiyyətcə fərqli üç əsas mərhələ qeyd edir: “Bu günədək insanlıq daha iki böyük dəyişiklik dalğası keçirdi. Bunlardan hər biri əvvəlki mədəniyyətləri yox edib, yerlərinə öncəkilərin ağıllarına belə gətirməyəcəkləri yeni həyat tərzləri qoydu. Birinci dəyişiklik dalğası ancaq min ildə ortaya çıxa bildi. İkinci dalğa – sənaye devrimi – sadəcə üç əsrdə… Bu gün tarix daha böyük sürətlə keçir. Üçüncü dəyişikliklər dalğası, yəqin ki, yüz ildən çox sürməyəcəkdir”.1 Bu mərhələ müxtəlif müəlliflər tərəfindən müxtəlif cür adlandırılır. Z.Bjezinski bunu “texnetron dövr”, Daniel Bell “postindustrial cəmiyyət”2, Manuel Kastels “informasiya epoxası”3, A.Toffler isə “superindustrial cəmiyyət” adlandırır. Tofflerə görə, “üçüncü dalğa ailələrimizi parçalayaraq, iqtisadiyyatı sarsıdaraq, siyasi sistemlərimizi laxladaraq, dəyərlərimizi dağıdaraq hər birimizə təsir edir. A.Toffler belə hesab edir ki, bu mərhələ daha çox texnoloji səciyyə daşısa da, industrial cəmiyyətdən köklü surətdə fərqlənir. Fərqlər içərisində isə ən çox yeni yaşayış tərzinə keçid zərurətini vurğulayır.4\nF.Fukuyama da əxlaqi-mənəvi problematikaya müraciət edir: “Müasir kapitalizm cəmiyyətinin əxlaq qarşısında qoyduğu problem iqtisadi mübadilənin təbiətindən irəli gəlmir. Səbəbkar ilk növbədə yeni texnologiyalara keçiddir… O, eyni dərəcədə həm iqtisadi mübadiləyə, həm də mənəvi mübadiləyə təsir edir ki, bu da Böyük Ayrılmanın mənbəyidir”.5\nBeləliklə, industrializasiyanın əxlaqa mənfi təsir imkanlarını aradan qaldırmağın ən düzgün üsulu onları ört-basdır etmək yox, üzə çıxarmaq, dərk etməkdir.\nİlk növbədə rasionallaşmaya, yeni elmi-texniki nailiyyətlərin, nou-hauların tətbiqinə əsaslanan Qərb sivilizasiyasının mənfi təsir imkanlarına, məsələn, aşağıdakıları nümunə göstərmək olar:\n1. Elm və texnikanın bütün əmək sahələrinə və məişətə nüfuz etməsi nəticəsində insan mənəviyyatında rasional və intellektual meylin üstünlük təşkil etməsi və mənəviyyatın ümumi ahənginin pozulması təhlükəsi. Lakin rasional düşüncə tərzinin hakim kəsilməsi, böyük arzu və idealların, ali duyğuların, saf emosiyaların, məhəbbət hissinin quru məntiqi analizlə, "sağlam düşüncə" ilə əvəz olunması – əxlaqi tənəzzül, mənəvi deqradasiya təhlükəsi.\n2. Əmək bölgüsünün sürətlənməsi, dar ixtisaslaşma, əməyin diferensiasiyası nəticəsində fərdin bütövlüyünün aradan qalxması təhlükəsi. K.Marks elmdən və müasir texnikadan çox-çox uzaq olan ibtidai icma cəmiyyəti dövründəki adamın yüksək elmi-texniki inkişaf səviyyəsinə malik kapitalizm dövründəki (hətta, ümumiyyətlə, müasir dövrdəki) adama nisbətən daha bütöv, tam bir fərd olduğunu söyləyirdi. Bunun səbəbini isə, hər şeydən əvvəl, əmək bölgüsündə görürdü. Belə ki, artıq hər bir şəxs öz fəaliyyətini bu fəaliyyətin məqsədi ilə əlaqələndirə bilmir, əməyinin məhsulunu tam şəkildə təsəvvür edə bilmir, ideyadan onun texniki realizasiyasına qədər bütün mərhələləri keçmir. Onun fəaliyyəti hansı isə tamın bir hissəsi olduğu kimi, o özü də hansı isə tamın hissəsinə çevrilir. Əmək bölgüsü ilə, texnikanın tətbiqi ilə bağlı olan bu proses müstəqil milli dövlət quruluculuğu dövründə öz-özünə aradan qalxmır. Cəmiyyətin təkmilləşdirilməsi və müstəqil dövlət quruculuğu prosesində qarşıda duran vəzifələrdən biri də, məhz nə vaxtsa itirilmiş olan bütövlüyünü insana qaytarmaqdır. Təbii ki, bunun üçün əmək bölgüsündən, iri maşınlı sənayedən imtina etmək yox, elmi-texniki inqilabın açdığı asudə vaxt imkanından səmərəli və məqsədyönlü surətdə istifadə etmək nəzərdə tutulur.\n3. Müasir texnikaya əsaslanan istehsalatda, bir tərəfdən, fəaliyyətin monotonluğunun, iş prosesindəki yekrəngliyin, dikər tərəfdən də, zehni əməyin və məsuliyyət hissinin artması ilə psixoloji gərginlik şəraitinin yaranması. Bu meyli aradan qaldırmaq və ya heç olmazsa, zəiflətmək üçün, əvvəla, əməyin inteqrasiyasına, eyni işçinin bir neçə yaxın ixtisasa yiyələnməsi və vaxtaşırı olaraq işini dəyişməsinə, işə yaradıcı münasibətin inkişaf etdirilməsinə, ikincisi, əməyə və onun nəticəsinə şüurlu münasibət aşılanmasına nail olmaq lazımdır. Burada insanların mənəvi bütövlüyü onun fiziki və psixoloji gərginliyi ilə əlaqədar olan çətinlikləri kompensasiya etməli olur.\n4. Urbanizasiya, iri şəhər və sənaye mərkəzlərinin yaranması, kənd adamının şəhərə gəlişi, təbii ünsiyyətin süni ünsiyyət vasitələri ilə əvəz olunması, İnsan-Təbiət münasibətinin İnsan-İkinci təbiət, İnsan-İnsan münasibətinin İnsan-Texnika-İnsan münasibəti tərəfindən sıxışdırılması və s. bu kimi dəyişikliklər nəticəsində əxlaq normaları və "fərdi mənəvi keyfiyyətlərin keçirdiyi təbəddülat. Ənənəvi əxlaq təsəvvürləri ilə yeni normalar arasında ziddiyyətin yaranması. Bu məsələdə ümumi çıxış yolu, vahid resept söyləmək çox çətindir və konkret sosioloji tədqiqatlara böyük ehtiyac vardır.\n5. Bu gün Qərbdə yüksək texnoloji inkişaf sayəsində hər şeyin adiləşməsi, dərk olunan və əlçatan olması, insanı heyrətləndirə biləcək hadisələrin azalması, insanın təbiətə məftunluğunun təbiət üzərində hakimiyyət hissi ilə əvəz olunması, maddi vasitələrin gücünə inamın artması, onların hər şeyə qadir olması fikrinin mənəvi idealları sıxışdırması təhlükəsi yaranmışdır. Bu təhlükənin qarşısını almaq maddi şəraitin dəyişdirilməsindən daha çox, tərbiyə vasitələrinin yeni tələblərə uyğun şəkildə qurulmasından, ideya-mənəvi tərbiyə işinin təkmilləşdirilməsindən, incəsənətin bədii təsir gücünün artırılmasından və s. asılıdır.\nMüəyyən ümumiləşdirmə aparsaq, elmi-texniki tərəqqinin əxlaqa, mənəviyyata mənfi təsir imkanlarının aradan qaldırılması yollarını üç əsas istiqamətdə qruplaşdırmaq olar:\n1. Elmin və yeni texnologiyaların istehsalata, məişətə tətbiqinin layihələşdirilməsi zamanı mümkün mənfi nəticələri qabaqcadan nəzərə almaq.\n2. İnformatizasiya və texnizasiyanın zəruri mənfi təsirlərini başqa vasitələrlə (din, əxlaq, incəsənət və s.) kompensasiya etmək.\n3. Mənəvi tərbiyənin elmi-texniki tərəqqinin tələblərinə müvafiq olan yeni, intensiv metod və formalarını hazırlamaq və onun kütləviliyini artırmaq məqsədi ilə elmi-texniki tərəqqinin açdığı imkanlardan istifadə etmək.\nEyni bir texniki yeniliyin müxtəlif nəticələr doğura bildiyini daha konkret şəkildə göstərmək üçün, məsələn, internetin və televiziyanın əxlaqa və ümumiyyətlə, insan mənəviyyatına təsir imkanlarını nəzərdən keçirək.\nƏvvəllər insan əxlaqı yalnız onun yaşadığı konkret ictimai mühitin (həm makro, həm də mikromühitin) təsiri ilə, həmin mühitdə hakim olan əxlaq normaları ilə müəyyən olunurdu. Hər bir fərdin irsi keyfiyyətləri ilə şərtlənən potensial əxlaqi meyl real ictimai mühitin təsiri ilə bu və ya digər üstün istiqamət əldə edirdi. Lakin televiziyanın təsiri ilə insanın yaşadığı konkret ictimai mühit sanki genişlənir və insanın əxlaqi keyfiyyətləri təkcə öz mikromühitinin təsirindən yox, həm də televiziya proqramlarının məzmunundan asılı olur. Burada biz bir daha müasir texnikanın insana müxtəlif təsir imkanlarının şahidi oluruq. Lakin bu təsirin xarakteri texnikanın öz təbiətindən, tutaq ki, televizorun quruluş və keyfiyyətindən asılı deyil. Bu təsirin istiqaməti həmin texniki vasitənin hansı məqsəd üçün istifadə olunmasından asılıdır. İstənilən cəmiyyətdə televiziyanın əxlaqa təsirindən başqa, mənfi təsir imkanlarından da danışmaq mümkündür. Bu isə, görünür, ilk növbədə məişət şəraitinin və müasir texnikanın hər halda məhdudluğu ilə bağlıdır. Belə ki, adamların yaş dövrlərini və inkişaf səviyyələrini nəzərə alan müxtəlif televiziya proqramlarının hazırlanması və onların eyni vaxtda paralel şəkildə translyasiya olunması və ailənin müxtəlif üzvlərinin istədikləri proqrama baxmaq üçün müxtəlif televizorlardan istifadə etməsi mümkün olmadıqda istər-istəməz hamı eyni bir proqrama tamaşa edir. Bu zaman isə eyni bir veriliş müxtəlif yaş qruplarına mənsub olan və müxtəlif səviyyələrə malik adamlara tamamilə müxtəlif istiqamətdə təsir edə bilər.\nDigər tərəfdən də, televiziya proqramlarının tutulmasında buraxılan kiçik bir qüsur və ya subyektiv amil mənəvi tərbiyə işinə olduqca çiddi ziyan verə bilər. Məsələn, "ağladan yanında otur, güldürən yanında yox" hikməti unudulduqda, məzhəkələrə, ucuz gülüş vasitələrinə, şit yumora həddindən artıq yer verildikdə televiziya gənclərdə həyata ciddi münasibətin, fəal həyat mövqeyinin, mübariz keyfiyyətlərin formalaşmasına pis təsir göstərmiş olur. Yaxud gəncləri "dünya mədəniyyəti" ilə tanış etmək kimi çox xeyirxah niyyət, əgər bu, xüsusi profilaktik tədbirlərlə müşayiət olunmazsa, milli ideologiya süzgəcindən keçirilməzsə, bayağı mədəniyyətin və əxlaqın təbliği kimi səslənə bilər və ümumi inkişaf səviyyəsi aşağı olan, hələ əqidə yetkinliyi əldə etməmiş gənclərin əxlaqi deqradasiyasına gətirib çıxara bilər.\nTeleviziya və kinonun bədii ədəbiyyat və teatrla, fotoqrafiyanın təsviri sənətlə rəqabəti və birincilərin texniki cəhətdən müntəzəm olaraq təkmilləşməsi sayəsində getdikcə daha böyük auditoriya qazanması ikincilərin olduqca mühüm və böyük mənəvi tərbiyə gücünün kölgədə qalmasına səbəb olur. Mükəmməl texnika vasitəsilə kiçik vaxtda böyük işlər görmək imkanı vaxta münasibəti dəyişir və elmi-texniki inqilab şəraitində yaranmış psixoloji atmosfer adamları daha çox dərəcədə yığcam informasiya dalınca qaçmağa sövq edir, necə deyərlər, roman oxumağa vaxt qalmır.\nTexnogen cəmiyyətdə onsuz da gərilmiş əsəblər "başqalarının" faciəsinə şərik olmağa "dözmür", adamlar istər həyatda, istərsə də sənətdə dərin fəlsəfi-psixoloji vəziyyətlərdən, gərgin dramatik səhnələrdən qaçır, düşünmək və həyəcanlanmaq tələb etməyən yüngül səhnələrə meyl edir. Nəticədə, insan faciə və dramın böyük mənəvi tərbiyə gücündən məhrum olur, komikliklə, eybəcərliklə müntəzəm kontakt onu mənən kasıblaşdırır, təsadüfi kənar təsirlərə qarşı daxili müqavimət qabiliyyəti azalır. İztirablarsız, mənəvi təbəddülatlarsız əxlaq normaları insan mənəviyyatının dərin qatlarına nüfuz edə bilmir, qəlbin hökmünə çevrilmir. Habelə, elmi-texniki inqilabın bir tərəfdən, incəsənətin özünə, digər tərəfdən də, adamların incəsənətə münasibətinə təsiri mənəvi tərbiyədə də öz əksini tapmış olur.\n1. Ümumi elmi-mədəni səviyyənin yüksəlməsi, elmi dünyagörüşünün və nəticə etibarilə ali məqsəd, əqidə və s. əxlaqi keyfiyyətlərin formalaşması.\nÜmumi bilik səviyyəsi, elmi düşüncə tərzi əxlaqı bilavasitə dəyişdirməsə də, fərdi əxlaqla ictimai əxlaq arasındakı, habelə fəaliyyətin motivi ilə nəticəsi arasındakı ziddiyyətin aradan qaldırılması üçün mühüm şərtdir.\nİctimai həyat mürəkkəbləşdikcə, əmək və onun sosial-iqtisadi nəticələri arasındakı vasitəlilik artdıqca insanın öz əməli fəaliyyətinin nəticələrini dərk etməsi çətinləşir və daha fərdi əxlaq insan fəaliyyətini birqiymətli şərtləndirə bilmir. İnsanın istəyi, niyyəti ilə əməlləri, əməllərin real nəticələri arasındakı körpü - sağlam şüur, empirik bilik, fərdi həyat təcrübəsi daha özünü tam doğrultmur, yəni daha etibarlı rabitəyə ehtiyac duyulur. Yeni dövrdə yüksək əxlaqi keyfiyyətlərin, nəcib hiss və duyğuların həyata elmi münasibətlə, elmi-nəzəri biliklərlə vəhdəti tələb olunur. İctimai elmlər insanın əxlaqa keyfiyyətləri ilə ictimai-iqtisadi fəaliyyətini düzgün əlaqələndirməyin əsas şərtinə çevrilir. Beləliklə, yaşadığımız cəmiyyəti və lokal ictimai həyat hadisələrini dərk etmək yalnız alimlər qarşısında duran problem olmayıb, həm də hər bir şəxsin mənəvi ehtiyacıdır.\nBir tərəfdən, elm və texnikanın yüksək inkişaf tempi ilə əxlaqi tənəzzül arasında, digər tərəfdən də, mənəvi aləmdə intellektual səviyyə ilə əxlaqi səviyyə arasında kəskin ziddiyyət yaranır. Görkəmli fizik, atom silahını yaradanlardan biri R.Oppenheymer yazır: "...Avtomatlaşdırmada, hesablama texnikasında və kosmosun tədqiqində böyük tərəqqiyə nail olsaq da, əxlaqi-mənəvi tərəqqiyə nail ola bilməmişik".1 Bu gün elm və əxlaqın inkişaf tempi arasında optimal nisbət yaradılması bir problem kimi qalmaqdadır.\n2. Elm və texnika həmişə insanın qarşısına onun yeni imkanlarına uyğun yeni vəzifələr qoya bilirmi? Elmin inkişaf tempi insanın mənəvi imkanlarının artması tempi ilə ayaqlaşa bilirmi?\nBu sual, göründüyü kimi, elmi tərəqqi ilə mənəvi tərəqqinin intensivlikləri arasındakı münasibətə dair yuxarıda qoymuş olduğumuz sualın tam əksidir. Cəmiyyətin inkişafının müəyyən mərhələsində mənəvi tərəqqinin elmi tərəqqini qabaqlaması və onun daha yüksək sürətlə inkişafı üçün obyektiv şərait yaratması imkanı ortaya çıxır. Burada fəlsəfi fikrin üzərinə yeni bir yük düşür və naturalist düşüncə paradiqmasının humanist düşüncə paradiqması ilə əvəzlənməsi zərurətə çevrilir.\n3. Yeni texniki nailiyyətlərin mənəvi tərbiyə işinin təşkilinə tətbiq edilməsi, mənəvi tərbiyə vasitələrinin kütləvilik dərəcəsinin artması, etik biliklərin daha böyük miqyasda yayılması və s. də elmi-texniki tərəqqi sayəsində mümkün olur və onun müsbət təsir imkanlarına aiddir.\nİnsanın mənəvi kamilliyi onun əməli fəaliyyəti ilə bilavasitə bağlıdır. Daha doğrusu, mənəvi keyfiyyətlər məhz əməli fəaliyyətdə təzahür edir ki, onun da ən mühüm tərkib hissələrindən biri peşə fəaliyyəti, ixtisas sahəsindəki işdir. Əxlaq yalnız insanlararası münasibətlə məhdudlaşmır, buraya İnsan-Cəmiyyət-İnsan münasibətləri də daxil olur. İnsan-Cəmiyyət münasibətləri isə hər bir şəxsin cəmiyyətdə, ictimai həyatda tutduğu mövqe ilə, o cümlədən, onun ictimai-faydalı əməyi ilə şərtlənir. Ona görə də, elmi-texniki tərəqqinin əxlaqa, insanın mənəvi simasına təsirindən danışarkən insanın əməli fəaliyyətini, onun bu sahədəki mənəvi xüsüsiyyətlərini və burada baş verən dəyişiklikləri, meylləri də nəzərə almaq lazımdır.\nMüasir dövrdə əxlaqın konkret formalarından biri İnsan-Texnika-İnsan münasibətlərində təzahür edir. Başqa sözlə, insanlararası münasibət texnika ilə vasitələnir və bu zaman müasir texnikaya necə, hansı səviyyədə yiyələnmək və ondan hansı məqsədlə istifadə etmək insanın mənəvi keyfiyyətlərindən də asılı olur. Burada mənəvi idealla, insanın arzu və istəkləri ilə texnikanın hansı məqsəd üçün istifadə olunması arasında əlaqə yaranır.\nRasionalizm müasir dövrdə insanlara, onların taleyinə, həyat mövqeyinə və nəticə etibarilə həm də əxlaqına, mənəvi keyfiyyətlərinə qlobal problemlər vasitəsilə də təsir göstərir. Miqyasca bütün planeti əhatə edən, bütövlükdə bəşəriyyətin taleyi ilə bağlı olan, hər bir ölkəni, hər bir xalqı, hər bir insanı düşündürməli olan problemlər nəzərdə tutulur. Bunlara ilk növbədə yer üzərində sülhün təmin edilməsi – müharibə və sülh problemi, cəmiyyətin təbiətə dəyişdirici təsirinin məqsədəuyğun surətdə idarə olunması – ekoloji problem, planetimizdə əhalinin artması, ailə-məişət münasibətlərində baş verən geniş miqyaslı dəyişikliklər – demoqrafik problem, tükənməkdə olan enerji mənbələrinin yenilərilə əvəz edilməsinə ehtiyac - energetik problem və s. aiddir. Bu problemlər istər bilavasitə, istərsə də bilvasitə elmi-texniki tərəqqi ilə, onun necə tənzim olunması və hansı səmtə yönəldilməsi ilə bağlıdır.\nBu gün bütün dünyanın tərəqqipərvər adamları böyük insan adının layiq olduğu mövqeyi müdafiə etməli, yalnız yaşadıqları ölkənin, mənsub olduqları xalqın mənafeyini deyil, həm də bütövlükdə cəmiyyətin, bəşəriyyətin taleyini düşünməli, öz böyük mənəvi borclarını, insanlıq borclarını yerinə yetirməlidirlər. Məhz bu cəhət, hadisələrin qlobal miqyas alması ilə əlaqədar olaraq düşüncə tərzinin, mənəvi məsuliyyətin də qlobal miqyas alması müasir dövrün başlıça səciyyələrindən biridir. Əgər bir tərəfdən elmi-texniki tərəqqi bəşəriyyət qarşısında qlobal problemlər qoyursa, o biri tərəfdən, elmin inkişafı, elmi dünyagörüşünün formalaşması, əsrlərin miras qoyduğu zəngin elmi-mədəni sərvətlərə yiyələnmiş olan insanın yüksək mənəvi kamillik səviyyəsi bu problemləri məhz insan mənafeyi baxımından, humanist mövqedən həll etməyə imkan verir.\nQloballaşma şəraitində İnsan-Təbiət qarşılıqlı təsirində də elə ziddiyyətlər ortaya çıxır ki, onların həlli ümumbəşəri mənəvi məsuliyyətlə cilovlanan ciddi münasibət tələb edir. Əxlaq bir daha İnsan-İnsan münasibətlərinin çərçivəsindən kənara çıxır və İnsan-Təbiət münasibətləri qlobal ekoloji problemləri vasitəsilə insanın, bəşəriyyətin taleyinə təsir göstərməklə İnsan-Təbiət-İnsan münasibətlərinə çevrilir. İnsan ilə təbiət arasındakı münasibətin qlobal miqyas alması qarşıya yeni əxlaqi problemlər qoyur, insan fəaliyyətini məhdudlaşdıran mənəvi qadağaların sayı artır.\nİnsan amilinin rolunun artması, onun təkcə öz konkret fəaliyyət sahəsində deyil, beynəlxalq aləmdə baş verən hadisələr miqyasında fəallıq göstərməsi, dünyəvi problemləri dərk edərək onlara şüurlu münasibət bəsləməsi, təkcə öz mənsub olduğu xalqın deyil, həm də bütövlükdə bəşəriyyətin mənafeyini nəzərə alması insanın mənəvi tərəqqisi prosesində yeni keyfiyyətli pillədir. Elmi-texniki inkişaf, sivilizasiya insanın təbiətlə qarşılıqlı münasibətdə maddi fəaliyyət imkanlarını, "fiziki" gücünü artırdığı kimi, düzgün, kurs götürdükdə, humanist əhvali-ruhiyyə ilə tərbiyə olunduqda insanın mənəvi gücünü də artırır və ümumi ahəng, harmoniya yenə də təmin edilmiş olur.\n1 К.Маркс и Ф.Энгельс, Сочинения, т. 12, стр. 4.\n2 Альфред Вебер. Избранное: Кризис европейской культуры. Санкт-Петербург, 1999, стр. 248.\n1 Toffler Alvin. Üçüncü dalğa. «Altın kitablar». 1981, səh. 28.\n2Белл Даниел. Грядущее постиндустриальное общество. Опыт социального прогнозирования. Перевод с английского. М.: Academia, 1999.\n3 Bax: Мануэль Кастельс. Информационная эпоха. М. 2000.\n4 Yenə orada, səh. 28-29.\n5 Френсис Фукуяма. Великий разрыв. М. 2003, стр. 356-357.\n1 Оппенгеймер Р. Наука и культура. - В сб.: Наука и человечество, М., 1964, стр.53.


Satış bacarığının önəmi: Zənginliyə gedən yol! | Marketinq | Kayzen\nAdətən şirkətlər öz işcilərinə gündəlik, həftəlik və ya illik hədəf qoyurlar, həmin hədəflərin daxilində elə müştərilər var ki, hansı ki, özləri gəliblər həmin xidməti əldə etmək üçün, baxmayaraq ki, işcinin hədəfinə sayılır. Yaxşı olardı ki, işci öz potensialını inkişaf etdirmək, şirkəti üçün yararlı olmaq həvəsində olardı, bu həvəs isə ancaq rəhbərlik tərəfindən göstərilən işciyə diqqət və etibardan əmələ gələ bilər. «Mən inanıram ki, siz bir işci olaraq öz vəzifənizi laiqincə yerinə yetirəcəksiniz. Nə vaxt çətinliyiniz olsa mənə müraciət edə bilərsiniz.» - iki cümlə rəhbər tərəfindən edilən istənilən işcidə etiqad və öz işində məsuliyyət yaradır. Misal olaraq Amerikada bir çox dövlət imtahanlarında nə müəllim nədə nəzarətçilər iştirak etmir, hər bir tələbənin imtahan kağızının sonunda belə bir məqam qeyd olunur: «Mən şərəfimə and içirəm ki, yazdıqlarım mənə aiddir və digər tələbələr də, dürüstlüklə yazıblar.», imtahan bitdikdən sonra tələbə razılıq imzası atır. Sağlam işci-müdir münasibətidə bu əsaslarla qurulmalıdır. İşcilərdə o tələbələr kimi özgüvən, işə maraq yaratmaq lazımdır ki, öz işlərini dərindən mənimsəsinlər. İşci işlədiyi yerə öz işi kimi baxmaq və dəyər vermək üçün səbəbi olmalıdır.\nMəncə satış hər zaman edilə bilər lakin qızıl satış o zaman olunur ki, alıcı narazı gəldiyi yerdən razı və əli dolu gedir, yalnız çörək üçün gəldiyi mağazadan əlavə olaraq duz alıb gedir və ya geyindiyi qara gödəkçə yayda onu isti edəcək deyə eynisinin ağının aldırılmasıdır və ya suda olmasına baxmayaraq balığa çətir satmaqdır. Satış prosesi çox maraqlı və psixoloji qəliz haldır. Maraqlı ona görə ki, sizin satdığınız mal alıcının həyatının bir hissəsi olacaq, digərləri həmin mala əsasən alıcınıza qiymət verəcək, psixoloji cəhəti isə odur ki, alıcınızı siz özünüzə bağlamalısınız ki, o yenə geri gəlsin ən əsası isə ətrafındakı insanlara sizin şəxsi keyfiyyətlərinizdən danışsın. Bu həm sizi yadda saxladacaq, həmdə gələcək iş və uğurlarınız üçün təkan olacaq.\nQızıl satış etmənin bir neçə dəyərli məsləhətləri:\nMüştərinizin böyük və ya kiçik olmasından asılı olmayaraq,ona adı ilə müraciət edin, belə ki, adla müraciət forması şablondan kənardır və alıcı özünü sizə yaxın hiss edir.\nMüştəriylə danışıq aparan zaman, kənar işlərlə məşğul olmayın, müştərinin iki qaşının arasına baxın. Alıcı sizə ciddi yanaşsın və sözünüzün dəyəri olsun onun qarşısında.\nHeç vaxt şablon cümlə istifadə etməyin, «bundan başqa yerdə yoxdur» əksini sübut edin «bu digərlərindən məsləhətlidir».\nHər zaman satdığınız malın minuslarını qeyd edin, gec və ya tez alıcı aldığı malın zəif nöqtələrini öyrənəcək və sizi yadına salacaq ki, mənə bu deyilməmişdi. Əksinə izah edin və etibar qazanın alıcı qarşısında, əlavə olaraq gələcəkdə yarana biləcək çətinlikləri aradan qaldırmış olursunuz bununla.\nSuallar verərək, alıcının əldə etmək istədiyi malın nəyinə diqqət etdiyini öyrənin və öz malınızın həmin nöqtələrini alıcıya ətraflı izah edin. Suallar çox vacibdir!!!\nAlıcının həyat tərzini onun maraqları üçün istifadə edin. Alıcınız dəri ayaqqabıyla yaxınlaşıbsa sizə, çörək almaq üçün, dəri ayaqqabının insana hansı faydalarının olmasını ona qısa formada qeyd edin, növbəti dəfə siz onun 10 satıcı içərisində seçimi olacaqsınız. Və ya ev, iş yerində görüş keçirdirsinizsə, evdəki şəkillərdən və ya əşyalardan müştərinin zövqünü anlamağa çalışıb ona eyni qaydayla alıcının zövqünü tərifləyin. Alıcı sizə artıq satıcı gözüylə deyil, yaxın insan kimi, isti münasibətlə yanaşacaq. Satışınız daha real olacaq.\nİFADƏLƏR - bilirsiniz niyə böyük həriflərlə qeyd olunub? O səbəbdən ki, üz və əl ifadələrindən satışınızın uğurlu olmasının 80% asılıdır, qalan 20% isə malınızın xarakteristikasından. Bildiyiniz kimi bir çox satış şirkətləri işci axtaran zaman, tələblərindən biri də — Təqdimat bacarığıdır. Təqdim etməyinizdən asılıdır müştəri. Məsləhət görürəm ki. aynanın qarşısında özünüz özünüzə mal satın, əgər əsil satıcı olmaq istəyirsinizsə. Özünüzə sata bilmədiyiniz malı, başqalarınada sata bilməyəcəksiniz. Aynaya baxmaq sizi bütün komplekslərinizdən uzaqlaşdıracaq.\nNarazı alıcı — ola bilsin sizə digər mağazadan gəlib və ya sizin malınızdan narazıdır. Heç bir halda, konkurentinizi pisləməyin, müştərinizin hansı səbəbdən aldığı maldan narazı olduğunu öyrənin, öz məqsədinizi irəli sürməzdən əvvəl alıcıya çox incə bir şəkildə sakitləşməsini xahiş edin. Çətinliyin nədən irəli gəlməsindən asılı olmayaraq bu alıcıda təmkinlik hissi yaradacaq və siz öz satış məqsədlərinizi ona daha rahat izah edə biləcəksiniz.\nMüəllifi: Raul Mahmudov\n, satış məsləhətləri\n, satışda artım\n, satış qaydaları\n, satış gücü\n, marketinq araşdırması


Qələbədən imtina edən “Sabah”\n“Sabah”ın qələbə qazanması üçün hər cür şərait var idi. Hesab qol epizodu yaratmadan açıldı, penalti dəf edildi. Qalırdı oyuna nəzarət etmək və 3 xalı rəsmiləşdirmək.\n“Zirə” – “Sabah” oyunu heyəti kifayət qədər yenilənən, güclənən və avrokuboklara vəsiqəyə iddia edən 2 komandanın dueli idi. Meydanda amansız mübarizə, taktiki savaş gözləyirdik. İlk dəqiqələrdə bunun işartıları var idi. Lakin qonaqların öndə pressinq etmək taktikasının icrası üçün gücü yetərli olmadı, artıq ilk yarım saatın tamamında vəziyyət bərabərləşmişdi.\nQonaqlar hesabı qapıya təhlükəli görünməyən zərbə zamanı topun müdafiəçiyə dəyib istiqamətini dəyişməsi, qapıçını yanıltmasından sonra açdı. “Sabah” üstün görünsə də, məntiqli hücumlar yox idi. “Zirə” “Neftçi”ylə son matçda da zəif oynamış, rəqibinin bağışlanmaz səhvləri üzündən qələbə görmüşdü. Elə dünən də ilk yarıda xaotik futbol oynayan komanda izləyirdik.\nFasilədə Samir Abasov risk etdi, ikili əvəzetməyə əl atdı. Niyyət məğlubiyyətdən qaçmaq üçün hücum gücünü artırmaq idi. Xulio Sezar Rodriges meydanda olduğu 3-cü dəqiqədə necə faydalı oyunçu olduğunu isbatladı. Məhz onun ötürməsindən sonra Təmkin Xəlilzadə topu əllə saxlamağa məcbur oldu. Amma Cavid Hüseynovun penaltidən zərbəsi o qədər inamsız idi ki, Saşa Stamenkoviç topu dəf etmədi, hətta tutdu.\nKuryoz qolu da nəzərə alsaq, bu, “Sabah”ın ikinc dəfə bəxtinin gətirməsi idi. Qonaqlarsa minnətdarlıq etməyi unudub, eyni səhvləri təkrarladı. Qapıya sıxılmaq, hesabı qorumağa çalışmaq səhv qərar idi, əksinə, hücuma diqqəti artırmaq, rəqibin ayılmasına imkan verməmək lazım idi. Qonaqlar belə düşünmədi, təşəbbüsü əldən verib “Zirə”nin meydanda daha yaxşı görünməsinə şərait yaratdılar. Nəticədə son dəqiqələrdə uzaq məsafədən zərbə qolla sonuclandı və hər iki komanda bir xala razı oldu.\nDoğrusu, komandaların heç biri qələbəyə layiq deyildi. Həm “Zirə”, həm də “Sabah” çempionatda yaranan fasilə vaxtı toparlanmasa, xal itkiləri sıralanacaq və xaos başlayacaq. Hər iki klub transferlərə ciddi məbləğlər xərcləyib,rəhbərlik tezliklə hesabat istəyəcək. Mümkün 9 xaldan “qartallar” 5-ni, “Sabah” 7-ni itirib. Belə start mövsümün sonunda acı tarix kimi xatırlanacaq.\nİstəməyəndə hətta futbol tanrısı yardımçı olsa da, qələbə qazanmaq olmur. Dünən “Sabah” 3 xaldan özü imtina etdi. Səbəblərini klub rəhbərliyi tapmalı, təcili tədbir görməlidi. Reallıqla böyük iddialar tərs mütənasibdi.\ntarix: 01-09-2019 10:00


Demək olarmı ki, neft xilas edildi?\nÖtən həftə bir neçə ölkənin neftin hasilat həcmlərini donduracağı haqda xəbərlər çox tez bir zamanda medianın əsas xəbər başlıqlarına çevrildi. Dərhal məlum oldu ki, Rusiya prezidentindən gələn bu təşəbbüsə Azərbaycan hökuməti də “hə” deyib...\nAmma irəlicədən aydın idi ki, nəticələrlə tələsmək lazım deyil. İndi də hər şey ondan asılıdır ki, son nəticədə OPEK ölkələri buna nə deyəcək?\nQeyd edək ki, neft istehsal edən ölkələrin böyük görüşünü mart ayında Rusiyada keçirmək nəzərdə tutulurdu.\nİndi məlum olur ki, görüş aprel ayına keçirilib və o, ya Rusiyada, ya da Qətərdə baş tutacaq. Bunun özü də bəlkə bir daha onu göstərir ki, neft hasil edən ölkələr arasında hələki yekdillik yoxdur.\nXüsusən də İranın mövqeyindən çox şey asılıdır. Neftlə dolu ilk İran tankeri elə bu günlərdə Avropaya çatdı. İran rəsmiləri bir daha bəyan etdilər ki, məqsədləri ilin axırına qədər gündəlik hasilatı 4 milyon barelə çatdırmaqdır.\nAzərbaycana gəldikdə, müəyyən səbəblər üzündən onun 2016-cı ildə hasilatı artırmaq imkanları onsuz da yox idi.\nElə bu səbəbdən ona yaxın ölkənin potensial razılığının olduğu deyilsə də, hasilatın dondurulması haqdakı xəbərlər hələlik yalnız birjalara təsir edə bilir. Etiraf etmək lazımdır ki, bu təsir heç də cüzi deyildi. Bəzi proqnozlara görə neftin qiyməti yaxın günlərdə “dibə enməli,” maksimum aşağı həddə düşərək barel üçün 10 dollar təşkil etməlidi. Amma tamam əksinə oldu. Qiymət bir az da artmağa və hətta 35 dolları keçməyə, bəzi hallarda isə 40 dollara çatmağa başladı...\nAmma İran gündəlik hasilatı 4 milyon barelə çatdırmaq istədiyini deyəndən sonra qiymətlər bir az enməyə başladı.\nPrinsipcə, neftin qiymətinin otruşmasını demək olardı. Əgər bəzi nüanslar olmasaydı. ABŞ bu yaxınlarda bazara özü üçün rekord həddə neft çıxarmışdı. Sanksiyalardan qurtulan İran da bazara daxil olmağa başlamışdı (hələlik kiçik həcmlərlə!). Əgər bütün bunların müqabilində neftin qiyməti müəyyən həddə qaldısa, bu, o demək idi ki, neft duruş gətirdi. Amma bir qeyd var. O da budur ki, hasilat sabit qalmır, bazara yeni həcmlərdə neft daxil olmağa başlayır.\nOna görə də ruslar demişkən, “Pavel müsibəti” təhlükəsi hələ sovuşmayıb, çünki bazarda tələblə təklif arasında hələki çox böyük disbalans var və o, indi azalmır, əksinə artmaqda davam edir...\nAzərbaycana gəldikdə, yeniləşmiş büdcədə neftin qiyməti 25 dollardan müəyyən edildi. Artıq bir neçə dəfə anons edilib ki, ölkə post - neft dövründə yaşamağa başlayıb. Amma bunu demək çox asan, etmək isə olduqca çətindir.\nİnsanlar arasında hələ də neftlə bağlı gözləntilər var. Maraqlısı budur ki, elə hökumət adamları da “Neft erası bitib!” desələr də, bu ümidləri birdəfəlik dəfn etmək istəmirlər.\nHətta bir neçə həftə bundan əvvəl aidiyyətli qurumlar səviyyəsində deyildi ki, ilin sonunadək neftin qiyməti 60 dollara qədər qalxa bilər. Doğrusu, bilmirik ki, belə ifrat optimist proqnozlar nəyə əsaslanır? Ona görə ki, dünya miqyasında ən optimist proqnozlar hələki 40 dolları keçmir...\nElə bu səbəbdən də daha çox dördüncü Bakı Qlobal Forumunda səslənən proqnozla razılaşır və sadəcə, hesab edirik ki, neftin ucuzlaşması uzun müddət davam etməyəcək və müəyyən dövrdən sonra stabil faza başlayacaq.\nMəsələnin ən qəliz tərəfi isə bir başqa müstəvidədir. Azərbaycan yaxın gələcəkdə neftdən gələn gəlirləri heç nə ilə kompensasiya etmək iqtidarında deyil. Qeyri-neft sektoruna gəldikdə isə, o, yenicə addımlamağa başlayan uşaq kimidir, hələ uzun müddət əlindən tutmaq lazım gələcək...\nDüzdür, hökumət neftə alternativlər axtarır. Ölkənin tranzit imkanlarını artırmağa və hətta onun təbii coğarfi üstünlüklərindən faydalanmağa cəhd edir. Amma bu imkanlar hələ yenicə formalaşır. Təbii ki, İran və Rusiya ilə dəmiryolu xətlərinin birləşdirilməsi və Cənub-Şimal dəhlizinin açılması çox ciddi layihə hesab oluna bilər və olunmalıdır da...\nAmma bir daha deyirik ki, bu imkanlar yenicə yaranır. Üstəlik, Rusiya ilə Türkiyə arasında münasibətlər pisləşəndə Azərbaycan Türkiyə tırlarını Xəzər üzərindən Mərkəzi Asiyaya ötürdü. Amma tez zamanda da məlum oldu ki, Xəzəryanı ölkələrin liman və yük qəbuletmə infrastukturu hələ belə həcmlərə hazır deyil, onları inkişaf etdirmək lazımdır. Eləcə də Xəzərin özü də yükdaşıma üçün az problemlər yaratmırdı. Bir də görürdün ki, hava şəraiti o qədər pisləşirdi ki, bərələr dənizə çıxa bilmirdi...\nFəqət, başqa yol da yoxdur. Neftin indiki qiyməti, ümumiyyətlə, dünya yanacaq konyunkturasındakı vəziyyət daha çox geosiyasi amilərlə bağlı olsa belə, yenə də qeyri-neft sektoru haqqında ciddi düşünmək lazım gələcək, ən azı ona görə ki, alternativ enerji axtarışları daha ekzotika kimi görünmür...\nTəbii ki, hamımız neftin bahalaşmasında maraqlıyıq. Çünki bir daha deyirik ki, qeyri-neft sektoru bir-iki günün işi deyil...\nElə bu səbəbdən bu geosiyasi tryuklar nə qədər tez bitsə, bir o qədər yaxşıdır.\nBunun üçün hətta Rusiya prezidentinin də səylərini izləməyə məcburuq. Bəlkə elə doğrudan da neftin qiymətini təhlükəli həddən yuxarıda saxlamaq mümkün oldu?..\nƏsas odur ki, insanlar daha bir maliyyə şoku yaşamasın. Bunun üçün isə neftin qiymətinin müstəsna rolu var. Əgər daha bir maliyyə şoku yaşamaq və bir az da dərin böhrana girmək zərurəti yaransa, artıq bunun sosial nəticələrini proqnozlaşdırmaq çətin olacaq...\nÜmid verən detallardan biri budur ki, neftin qiymətinin düşməsi bir az süni məsələdir və əvvəldə dediyimiz kimi geosiyasi konyunkturadan asıldır. Bəlkə bunun özü də bir az qəribədir ki, hamı neftin xilasının neft bosslarının deyil, siyasətçilərin əlində olduğunu güman edir.\nOnlar yanılmır, elə həqiqətən də belədir – məsələ doğrudan da siyasətçilərdən asılıdır...\nSuriyada müəyyən razılıq oldu. Ümid edək ki, bu günlərdə üçüncü həftəsi başlayan atəşkəs davamlı olacaq. Amma bu, hələ hər şey deyil. Cəmi bir neçə gün bundan əvvəl ABŞ Rusiyaya qarşı sanksiyaların müddətini daha bir il də uzatdı. Həm də belə məlum oldu ki, Avropa strukturları bilavasitə V.Putinin özünə qarşı sanksiyalar tətbiq etməyə çağırır...\nSəbəb nədir? Rusiya təhlilçiləri səbəbi Rusiya ilə ABŞ arasındakı fundamental ziddiyyətlərdə görürlər.\nMəsələn, belə detala diqqət yetirirlər ki, guya bir neçə il bundan əvvəl Z.Bjezinski deyibmiş ki, biz SSRİ-ni dağıtdıq, Rusiyanı da dağıdacağıq və bu işdə heç kim bizə mane olmayacaq...\nBəs nədir bu qarşılıqlı nifrətin kökü? İndi ki, kommunizm təhlükəsi yoxdur!?. Rusiyalı təhlilçilər belə düşünür ki, səbəb sadədir: Rusiya ABŞ - ın qarşısında dayana bilən və potensial olaraq onu məhv etməyə qadir olan yeganə ölkədir!..\nNə demək olar? Zənnimcə, onlar bu dəfə də ifrata varırlar. Ən azı indiki ziddiyyətlərin kökü bir o qədər də dərində deyil, bir azca üzdədir: ABŞ, eləcə də əksər Qərb ölkələri Rusiyanın Ukraynaya qarşı siyasətini bağışlamaq istəmir və belə hesab edirlər ki, Rusiya dərhal Krımdan və Şərqi Ukraynadan çəkilməlidir. Onların fikrincə, bu ölkə 21-ci əsr siyasətinin tabularından birini və bəlkə də ən əsasını pozub. O tabu da budur ki, indi daha heç bir ölkə özünə özgə ərazilər biləşdirmir!..\nRusiyada isə sanki torpaq aclığı var. Ölkə onsuz da böyükdür və hətta o qədər böyükdür ki, rusiyalılar “Bizi böyük olduğumuza görə sevmirlər!” deyirlər.\nOna görə də siyasi ziddiyyətləri aradan qaldırmaq bir elə də asan iş deyil. Neft məsələsi də həmin ziddiyyətlərə ilişib qalıb, irəliləyə bilmir.\nRusiya prezidenti başa düşmək istəmir ki, neftin qiyməti hasilatçı ölkələrlə üzücü və bəzən də perspektivsiz danışıqlardan aslı deyil, ilk növbədə şəxsən onun özündən aslıdır. O, Ukraynadakı siyasətini dəyişsə, bunun ardınca çox şey dəyişər və hətta neft məsələsi də həll olunar...\nHələlik Rusiya bunu qəbul etməkdən çox-çox uzaqdır. Nə etmək olar? “Ümid həmişə sonda ölür!” - deyiblər. Odur ki, ümidimizi itirməyək... (musavat.com)


Azərbaycandakı ilk Şərab Festivalından — Fotolar\nAzərbaycandakı ilk Şərab Festivalından - Fotolar\n31.08.2019 | 09:14\nOxunma sayı: 2861\n“Qafqazinfo” xəbər verir ki, festival Heydər Əliyev Fondunun dəstəyi, Kənd Təsərrüfatı Nazirliyi, Şamaxı Rayon İcra Hakimiyyəti, “Regional İnkişaf” İctimai Birliyi, Dövlət Turizm Agentliyi və Azərbaycan Milli Xalça Muzeyinin birgə təşkilatçılığı ilə keçirilir. Layihənin məqsədi yerli üzüm və şərab istehsalının təşviqi, şərab məhsullarının ixrac potensialının artırılması, Azərbaycanda şərab istehsalı tarixinin geniş ictimaiyyətə çatdırılmasıdır.\n“Şirvan şərabları” MMC-nin üzümçülük və şərabçılıq kompleksi ərazisində təşkil olunan festivalın açılış mərasimində çıxış edən Şamaxı Rayon İcra Hakimiyyətinin başçısı Tahir Məmmədov bildirib ki, hazırda rayonda yeni salınan üzüm bağlarının ərazisi 1,7 min hektara çatır.\nHeydər Əliyev Fondunun dəstəyi ilə keçirilən bu festivala görə Fonda minnətdarlığını bildirən icra hakimiyyətinin başçısı deyib ki, iştirakçılar festivalda ölkəmizin müxtəlif bölgələrini təmsil edən şərab istehsalçılarının məhsulları ilə tanış ola biləcəklər.\nKənd Təsərrüfatı naziri İnam Kərimov çıxış edərək festivalın Şamaxıda keçirilməsinin heç də təsadüfi olmadığını deyib. Nazir qeyd edib ki, Şamaxı Azərbaycanın aparıcı aqrar rayonlarından biri olmaqla yanaşı, həm də ölkə şərabçılığının, üzüm istehsalının paytaxtı kimi tanınır.\nAzərbaycan Şərab İstehsalçıları və İxracatçıları Assosiasiyasının sədri Elçin Mədətov çıxışına italyan mütəxəssis Pizzi Angelo Antoniodan sitat gətirməklə başlayıb: “Hazırda bütün dünya qəbul edir ki, üzümçülüyün və şərabçılığın vətəni Cənubi Qafqaz, o cümlədən Azərbaycandır. Yəni, biz, üzümün vətənindəyik”.\nFestivalın açılış mərasimindən sonra təşkil olunan konsertdə tanınmış müğənnilərin, rəqs qruplarının çıxışları tamaşaçılar tərəfindən alqışlarla qarşılanıb.\nFestivalın rəmzləri olan müxtəlif dekorasiyalar və instalyasiyalarla bəzədilən ərazidə yerli şərab istehsalçılarının dequstasiya pavilyonları, həmçinin qastronomik və etno zonalar fəaliyyət göstərir. Festival çərçivəsində iştirakçılar və şərab istehsalçıları üçün oyun və viktorinalar keçirilir, qaliblərə hədiyyələr təqdim olunur.\nKompleks ərazisindəki göldə işıqların şousu nümayiş olunub, yelkənli qayıqda musiqi nümunələri ifa edilib. Ərazidə festival günlərindən xatirələri əbədiləşdirmək üçün fotozona da yaradılıb.\n16:00 | Yazıçı Anar yenidən namizədliyini verəcək\nYazıçı Anar yenidən namizədliyini verəcək


FAKÜLTƏLƏR-Bakı Slavyan Universiteti\nFakültə 2004-cü ilədək Regionşünaslıq və tərcümə fakültəsinin tərkibində fəaliyyət göstərmiş Tərcümə şöbəsinin bazasında yaradılmışdır. Bakı Slavyan Universitetinin Tərcümə fakültəsi 2004-2005-ci tədris ilində fəaliyyətə başlamışdır.\nTərcümə fakültəsində Azərbaycan, rus, ingilis, polyak, çex, bolqar, yunan Ukrayna və s. dillər üzrə yüksəkixtisaslı tərcüməçi kadrları hazırlanır. 2004-2005-ci tədris ilindən etibarən respublikada ilk dəfə olaraq iki ixtisaslaşma dili üzrə tərcüməçi hazırlığına başlanmışdır ki, bu dillərdən biri slavyan, ikincisi isə Qərbi Avropa dillərindən biridir: rus və ingilis, polyak və ingilis, bolqar və ingilis, Ukrayna və ingilis dilləri və s. Eyni zamanda fakültədə Azərbaycan, ingilis, yunan dilləri üzrə də tərcüməçi kadrlar hazırlanır.\nFakültədə Azərbaycan Respublikasının vətəndaşları ilə yanaşı, bir çox xarici ölkələrdən (Rusiya Federasiyası, Çin Xalq Respublikası, Türkiyə Cümhuriyyəti, Qazaxıstan Respublikası və s.) olan gənclər də təhsil alırlar.\nFakültə tələbələri öz ixtisaslaşma dilləri üzrə dərin praktik və nəzəri biliklər alırlar. Yuxarı kurslarda tələbələrin seçimi əsasında tərcüməçilik fəaliyyətinin müxtəlif sahələri (bədii tərcümə, publisistik tərcümə, elmi-texniki tərcümə, şifahi tərcümə və s.) üzrə daha dar ixtisaslaşma aparılır. Bu qruplarda məşğələlər təcrübəli müəllimlərin və peşəkar tərcüməçilərin rəhbərliyi altında keçirilir.\nUniversitetdə fəaliyyət göstərən müxtəlif ölkələrin tədris-mədəniyyət mərkəzləri, ən müasir tədris avadanlığı və texniki vasitələr tələbələrə zəruri biliklərin aşılanmasına, onlarda peşəkar vərdiş və bacarıqların formalaşdırılmasına xidmət edir.\nFakültədə təhsil alan tələbələr öz ixtisaslaşma dillərinə müvafiq olaraq müxtəlif Avropa ölkələrinin universitetlərində təhsillərini davam etdirmək, yay məktəblərində iştirak etmək və ya staj keçmək imkanına malikdirlər.\nFakültənin tələbələri müxtəlif nazirliklərdə və idarələrdə, qeyri hökumət təşkilatlarında, kütləvi informasiya vasitələrinin redaksiyalarında və s. istehsalat təcrübəsi keçirlər.Tələbələrin elmi-tədqiqat işinə cəlb edilməsinə də xüsusi diqqət yetirilir.\nFakültənin təşkilatçılığı ilə ənənəvi «Müasir tərcüməşünaslığın və mədəniyyətşünaslığın aktual problemləri» Respublika tələbə elmi-praktik konfransı, başqa mövzular üzrə bir sıra elmi konfrans və seminarlar keçirilir. Respublikanın digər universitetlərində,eləcə də xarici ölkə universitetlərində keçirilən tələbə elmi konfranslarında BSU-nun tərcüməçi tələbələrinin iştirakı təmin edilir.\nHazırda Tərcümə fakültəsində aşağıdakı dillər üzrə mütəxəssis hazırlığı aparılır:\nTərcümə (Azərbaycan və rus dilləri)\nTərcümə (yunan dili)\nTərcümə (bolqar dili)\nTərcümə (ukrayna dili)\nTərcümə (çex dili)\nTərcümə (polyak dili)\nTərcümə (rus və Azərbaycan dilləri)\nMüxtəlif illərdə fakültəyə dosentlər T.Həsənov, K.Hacıyev, S.Tarverdiyeva rəhbərlik etmişlər.\n• RUS DİLİ VƏ MƏDƏNİYYƏTLƏRARASI KOMMUNİKASİYA KAFEDRASI\n• TƏRCÜMƏ NƏZƏRİYYƏSİ VƏ PRAKTİKASI KAFEDRASI\n• AVROPA DİLLƏRİ KAFEDRASI\n• ƏDƏBİYYAT NƏZƏRİYYƏSİ VƏ DÜNYA ƏDƏBİYYATI KAFEDRASI


Orhan Pamuk “Yasnaya Polyana” mükafatına layiq görülüb\n16:32 28 Yanvar 2021\nOrhan Pamuk Sputnik-ə maraqlı açıqlamalar verdi\n14:42 03.11.2016 (Yenilənib 15:21 03.11.2016) Qısa URL\n“Ruslarla türklər savaşmaq yox, dostluq etmək zamanının gəldiyini anladı. Rusiyada bir türk yazarın ən böyük mükafata layiq görülməsi məni qürurlandırır”\nBAKI, 3 noy – Sputnik. Nobel mükafatlı yazar Orxan Pamuk Sputnik-ə maraqlı açıqlamalar verib.\n“Beynimdə bir qəribəlik” kitabı ilə məşhur rus ədəbiyyatçı Lev Tolstoyun evinin adını daşıyan “Yasnaya Polyana” mükafatına layiq görülən Orhan Pamuk, Tolstoyu yazıçıların ən böyüyü adlandırıb.\nOrhan Pamuk bu mükafata layiq görülməkdən duyduğu məmnuniyyəti dilə gətirib.\n“Tolstoy adına verilən bu mükafata layiq olmaqdan böyük şərəf duydum. Amma çox təəssüf ki, Nyu-Yorkdakı yoğun dərs proqramım üzündən Moskvadakı “Bolşoy Teatr”da keçiriləcək mərasimdə iştirak edə bilməyəcəm”, — yazar deyib.\nTürk yazıçı daha sonra bunları deyib: “Ruslarla türklər savaşmaq yox, dostluq etmək zamanının gəldiyini anladı. Rusiyada bir türk yazarın ən böyük mükafata layiq görülməsi məni qürurlandırır. Fevral ayında Moskvaya gedib, layiq görüldüyüm “Yasnaya Polyana” mükafatımı alacağam”.


Altıncı nəsil Honda Civic'də bir başlıq dəyişdirmək necə | blaggbodyshopinc.com\nAltıncı nəsil Honda Civic'də bir başlıq dəyişdirmək necə\nBir avtomobil başlığını bazar sonrası birinə dəyişdirmək insanlar düşündüyüm qədər çətin deyil, ilk baş qurğumu özüm heç bir kömək olmadan dəyişdirdim. Bu məqalə sizə 1996-1998-ci illərdə Honda vətəndaşı olan bir hissə başlığını (radio, göyərtə) necə çıxartmağı və bazarın baş hissəsini necə yerləşdirməyi öyrədəcəkdir. Məqalə sizə lazım olan bütün materiallardan keçəcək və baş vahidlərini necə dəyişdirəcəyinizi bilmək üçün lazım olan hər şeyi keçəcəkdir. (Mənbə: www.installdr.com)\nSonrakı bir məftil qoşqu və Honda Civic 1996-1998 üçün montaj dəsti alın. Bunu yerli Gələcək Dükanı və ya BestBuy və ya bu cür məhsulları satan hər hansı digər avtomobil yerindən əldə etmək olar - bunların hər birinin qiyməti təxminən 20 dollardır. Bu iki maddə hər hansı bir sonrakı bazar başlıqlarını quraşdırmağı bacarır. (Aşağıda məftil qoşqu var.)\nPhilips tornavida alın. Bu, vida vintləri və tel soyuducular və ya həqiqi tel və elektrik lentini açmaq üçün izolyasiyanı tellərdən kənarlaşdırmaq üçün istifadə edəcəyiniz bir ulduz tornavida.\nQuraşdırmaya başlayın. Batareyanın yerini çıxarın. Səbəbi odur ki, avadanlıq quraşdırarkən heç bir şey qısamazsınız. Torpaq batareyada və işarəsi ilə işarələnir və ümumiyyətlə qara rəngdədir. Bir qayda olaraq bir yuva ilə düzəldilmiş sıxacı boşaltmaq üçün, fərqli sıxaclar onları gevşetməyin fərqli üsullarına malikdir və qısqacı terminaldan sürüşdürün.\nSükan altındakı mərkəzi konsolu və alt tire çıxarmağa başlayın. Mərkəz konsolu və alt tire, avtomobillərinizi daxili gizlədən və daxili görünüşünüzü gözəlləşdirən yalnız 2 panel plastikdir. Bu panellər yalnız bəzi vintlər ilə tutulur. İlk vintlər dəstinə girmək üçün orijinal baş vahidinizə baxın. Altında siqaret çəkən fişini görəcəksən. Siqaret çarxının yuxarısında iki Philips vintini (ulduz formalı vintlər olan) görürsən ki, bu iki vintini sizin tornavida ilə vurun. (Aşağıda mərkəzi konsol panelində bütün vintlərin olduğu kiçik dəliklərə diqqət yetirin.)\nAvtomobilin əlcək qutusunu açın və sol üst küncdə (əlcək qutusuna baxan sol) başqa bir Philips vidası olacaq. Onu da çıxarın.\nNövbəti vida tapın. Əlcək qutusunun hər iki tərəfinin altındakı hissəni möhkəm basmalısınız, bu əlcək qutusunun adətən olduğundan daha aşağı sürüşməsinə imkan verəcəkdir. Bunu etdiyinizdən sonra vida altın sol tərəfində olacaq. əlcək qutusu açın.\nSürücünün yanına gedin. Burada sükanın altındakı altdan başqa üç vida tapa bilərsiniz, vintlər aydın görünür və onlar da Philips vintləridir. Bütün bu vintləri açın. İndi sükan sütununun ətrafındakı paneli çıxara biləcəksiniz - yalnız çəkin və çıxacaq. Sükan sütununun ətrafındakı alt paneli çıxardıqdan sonra paneldə gizlənmiş başqa bir vida görsən, o da Philips vintidir, sükan sütununun sağ tərəfində olan vidanı tapın və açın.\nMərkəzi konsolu çıxarın. İki Philips vintinin olduğu tərəfi tutun və soldan boş yerə bükün və onu tamamilə çıxartmadan əvvəl boş tərəfə bükün, siqaret çəninin arxasına aparan bir tel var. yüngül fişə güc verən bunun arxasına bağlanmış bir klip olun, sadəcə klipi ayırın. Mərkəzi konsolu tamamilə silə biləcəyinizi bilin.\nBirja başlığını çıxarmaq üçün irəliləyin. Baş vahid radionun arxasındakı yalnız iki vida ilə tutulur. Bu vintlərə girməyin yeganə yolu, mərkəzi konsolun olduğu yerdən keçmək və orada Philips vintləri olan baş vahidin arxasındakı iki vintə daxil ola bilərsiniz. Bu vintləri açın. İndi göyərtəni çıxartmalı olacaqsınız və ya arxaya çataraq onu itələyə bilərsiniz.\nArxa tərəfdəki baş hissəyə qoşulmuş tellərə diqqət yetirin. Klipə qoşulublar, hər iki tərəfə basaraq klipi baş vahidindən çıxartın, eyni zamanda baş hissəyə əlavə edilmiş ayrı bir qara tel olan anten fişini də çıxarmaq lazımdır.\nArtıq stok baş vahidi avtomobildən tamamilə çıxarıldıqdan sonra yeni baş qurğunun quraşdırılmasına başlaya bilərsiniz. Əvvəlcə montaj dəstini quraşdırın, bu, həqiqətən sadədir - montaj dəstini köhnə baş qurğunun olduğu yerə qoyun və yerinə uyğun olmalıdır.\nBaş hissənin arxasına bağlanmış klipi tutun. Buradan sonrakı bazarda məftil qoşqu ehtiyacınız olacaq. Sadəcə sonrakı tel tel qoşqunları radioya qoşulmuş klipə bağlayın. Sonrakı bazar göyərtəniz ona qoşulmuş məftillərlə birlikdə olmalıdır. Bu telləri götürün və bütün tellərdən izolyasiyanı kəsin; məftil qoşqusundakı bütün telləri də çəkin.\nDiqqət yetirin ki, məftil qoşqundakı tellərin rəngləri, sonrakı bazarın baş bölməsindəki rənglərlə eynidir. Bütün sonrakı məftil telləri və baş qurğusu eyni rəngli tellərə malikdir və bütün tellər eyni şeyi etməyi nəzərdə tutur. Bu işi asanlaşdırır, çünki hər teli uyğun rəngə bağlamaq lazım olduğunu bilmək lazımdır. Telləri bir-birinə bağlamaq üçün iki teli götürürsən və telləri qopartdığınızda çılpaq teli bükürsən. İki parça teli bir-birinə bükdükdən sonra məruz qalan teli elektrik lenti ilə sarın. Bunu bütün rənglər edəcək.\nBütün telləri bir-birinə bağlamağı başa vurduqdan sonra anten fişini bazarın baş hissəsinə qoşun və baş qurğunu montaj dəstinizə daxil edin; içinə uyğun olmalıdır.\nTorpağınızı yenidən bağlayın, avtomobilinizi yandırın və baş vahidinizi sınayın. Bütün dinamiklərin işlədiyinə əmin olun. Bir dinamik işləmirsə və ya baş bölmə işə düşmürsə, ehtimal ki, bir yerdə telləri qarışdırın.\nHər şey işləyirsə, panelləri yenidən işə salın. Bunu etmək, əvvəllər etdiyiniz işin tərsidir. Diqqət yetirin ki, istifadə etməyiniz lazım olan iki vint var ki, bunlar da stok baş qurğusunun arxasındakı vintlərdir.\nBatareyanın yerini çıxardığınızdan əmin olun.\nƏlavə edərkən sarı qırmızı və qara rəngləri qarışdırmadığınızdan əmin olun və ya sigorta vuracaqsınız.\nAyrıca heç bir çılpaq tel açmadığınız elektrik lenti ilə telləri bağladığınızdan əmin olun.\nAvtomobil faralarını necə tənzimləmək olarAvtomobilinizin sarım işıqlarını necə işıqlandırmaq olarBir Volkswagen Jetta 2007 Fənər Lampasını necə dəyişdirmək olar2007 Prius'dakı HID faralarını necə dəyişdirmək olar (Bamperi çıxarmadan)Fənərləri diş pastası ilə necə təmizləmək olarAşağı şüa fənərini necə düzəltmək olarQapı panelini bir avtomobildən necə çıxarmaq olarYeddinci nəsil Honda Civic'dən bir baş vahidini necə çıxarmaq olarBir ocaq təmizləyicisi ilə oksidli buludlu faraları necə düzəltmək olarHidravlik bir hortumu necə dəyişdirmək olarFənərləri necə yandırmaq olar